tv-midtsjaelland.dk - Stærk fødselsdagsfest hos FitnessLab\nStærk fødselsdagsfest hos FitnessLab\nDer er vel ikke noget mere nærliggende, end at fejre sin 1 års fødselsdag med en stærkmand-konkurrence. I hvert fald ikke, når man er et fitnesscenter.\nOg det var lige præcis det, FitnessLab gjorde, da de lørdag kunne fejre den første fødselsdag i Industriparken i Ringsted\nFødselsdagen blev fejret med noget af en fest, hvor der blandt andet var OCR-løb (Obstacle Course Racing – forhindringsløb), konkurrence for både piger og drenge på bænkpres, dips og pullups og proteinkagekonkurrence.\nOg så var der HULK CLASSIC 2018 – et DFSA Grand Prix stævne med nogle af Danmarks stærkeste mænd. Det er en helt ny event, som FitnessLab fik lov til at være vært for.\nDet var ikke hr. hvem-som-helst, der var iført dommertrøjen ved Hulk Classic. Det var ingen mindre end Danmarks absolut stærkeste mand – kåret i 2017 for fjerde år i træk – Mikkel Light, som selvsagt har et noget misvisende efternavn.\nSå der var noget at leve op til for de 14 deltagere, der skulle igennem bl.a. Logpress, Dødløft og Atlassten, før vinderen af den første Hulk Classic kunne kåres.\nI bagende sol, løftede og bar de 14 deltagere – alle mænd – så mange kilo, at alene tallet kan få de fleste af os andre til at få sved på panden og ømme muskler. Der blev svedt en del, og der røg også nogle liter vand ned i løbet af dagen!\nForhindringsløbet for alle\nKnap så hårdt var OCR-løbet, der var ment som en prøveevent. Deltagerne tog rigtig godt imod det, og FitnessLab vil gerne lave flere af den slags løb – mindst en gang om året i forbindelse med fødselsdagen i maj.\n”OCR-løbet er et løb, hvor alle kan være med. Og Ringsted er meget OCR venligt” sagde indehaver af FitnessLab, Abdel Rahman.\nDet første år hos FitnessLab er forløbet over al forventning, konstaterede Abdel Rahman.\nCentret har nu 1100 medlemmer, og fra de helt unge til det ældste medlem på 85 år, er det en mangfoldig medlemsskare. Ambitionsniveauet hos medlemmerne er også vidt forskelligt, lige fra de meget målrettede medlemmer, der træner med bestemte mål for øje, til helt almindelige motionister, der kommer i motionscenter 1-3 gange ugentligt, fordi de gerne vil holde sig i form.\nAt medlemmerne bakker op om centrets arrangementer, viste fødselsdagsarrangementet tydeligt, da der i løbet af dagen blev talt mere end 700 gæster.


Nyt køkken - min oplevelse og erfaring\nNyt køkken – min oplevelse og erfaring\nBedre sent end aldrig. Som man siger. Det er efterhånden et halvt års tid siden jeg fik nyt køkken. Koldt og klinisk, tangerende til det laboratoriske. Jeg har flere gange luftet projektet her på bloggen, smidt mine kvaler ud og trukket Jer gennem sølet sammen med mig. For det blev en strid omgang og jeg har meget lidt pænt at tilføje.\nMen køkkenet. Det er her i en lind billedstrøm gennem indlægget.\nDrømmekøkken? Nej, vi var under striks budget fra boligforeningens side. Og en væltet væg, for en smule mere luft, den gik heller ikke. Så det kræver vist et huskøb, at kunne få alt hvad man ønsker sig ;)\nNuvel, det brune køkken (inklusiv mistænkelig lugt) og blomstret bordplade kom jeg da heldigvis af med og fik splinternyt – ubrugt – køkken i lejebolig. Okay, et nyt gulv og hårde hvidevarer i stål havde været lækkert oveni, nu vi var igang :) Men jeg klager ikke.\nKun over køkkenfirmaer og håndværkere.\nVi var allerførst ude i en Ikea-version, hvor vi kunne få langt mere for pengene. Desværre er der en uendelig liste af krav fra boligforeningens side, når et nyt køkken skal vælges. Og valgte vi et Ikea, så kom vi til at hænge på ansvaret. Set i bakspejlet, så skulle vi have nuppet den løsning.\nPå roadtrip rundt til diverse køkkenfirmaer, drikke kedelig kaffe og snakke med over-energiske sælgere. Det var… Ja, på ingen måde opløftende.\nWell, vi endte med at vælge Invita. Og til dig, som overvejer det. Overvej det igen!\nDer blev forhandlet lidt om køkkenet, da de meget gerne ville ind og lege med boligforeningen, som står for at skulle skifte en del køkkener ud. Det gav mig en stål bordplade, som var en deal-breaker for mig, samt en god dyb vask oveni.\nVi blev lovet, at det tog en uges tid at skifte vores køkken. Fra at de hev det gamle ned og til det nye stod fiks og færdig.\nDet tog 6 uger! Inklusiv manglende kommunikation.\nDer var mål, som var taget forkert, håndværkere som var klamphuggere (aldrig har jeg set håndværk blevet lavet så sjusket), materialer i restordre, ting som ikke blev lavet som lovet og egentlig bare helt ualmindelig mange fejl gennem processen. Det krævede så mange frustrationer, telefonopkald og energi.\nHer 6 måneder efter?\nOverordnet står køkkenet der og jeg er glad for det. Havde det været mit “eget” køkken, så havde det været en anden sag. Flere af materialerne er simpelthen ikke gode nok og begynder allerede at blive slidte. Finish er bare ikke i orden og skulle jeg leve 10 år med det, så havde Invita skulle lave det om.\nDet har jeg lært?\nEgentlig er jeg ret glad for, at have været igennem et køkken-køb og fået erfaringene. Når det engang bliver et huskøb, så er vi slet ikke i tvivl om at vi snupper et Ikea-køkken til elementerne og selv indkøber de andre ting lidt lækre. Selv sætter køkkenet op. Selv hyrer fagmænd. Selv leder projektet.\nJeg har intet til overs for køkkenfirmaer, service og kontrakter efter den her oplevelse og er kun blevet endnu mere kynisk, end jeg var i forvejen, overfor danske firmaer. Desværre.\nHar I fået nyt køkken gennem køkkenfirma eller selv sat det op? Hvad er Jeres oplevelse og erfaringer?\nNext Post: Risotto med rødbede, fennikel og peberrod »\nTak for en god blog. Det stemmer fuldstændig overens med mine erfaringer, og jeg har da alligevel haft 4 villaer, hvoraf de 2 var nybygninger. Det er til hver en tid bedst selv at lede projektet, hvad enten det er hus eller køkken. Jeg ville heller ikke få et firma til at sætte køkken op, eller købe et typehus. Du køber simpelthen katten i sækken, og regningerne finder altid vej til dig.\nKære louisogbearnaisen😊 hold nu op,jeg har helt glemt at se hvornår dit indlæg er fra,men det greb mig lige om hjertet…Jeg siger tak for at du deler,at jeg kan desværre kun i alt for høj grad kan relaterer til dine frustrationer😡\nJeg bor i Kerteminde,boligforeningen Grønløkken og er netop nu ved at få opsat nyt køkken…\nJesus Christ…. manglende information,manglende kommunikation,sjusk og makværk. Håndværkere som møder om eftermiddagen,mange dage hvor der overhovedet slet ikke kommer nogen håndværker…\nJeg er klar over,at jeg nu er udråbt til kværulant og brokkerøv,men jeg er hamrende ligeglad og jeg er træt. Som jeg har skrevet til dem,fortryder jeg min beslutning… og som jeg også,har sagt til dem som står for projektet,tror jeg simpelthen ikke på,at private,altså husejere får samme respektløse og lige glade behandling..,men de er simpelthen stoppet med at svarer mig. Tror at de er mega trætte af mig.\nJa, det er en hård omgang at komme igennem og så frustrerende😖…håber det ordner sig altsammen!\nVi sidder i et ikea køkken i det hus vil er flyttet ind i og der er jo fordele og ulemper.\nEt af højskabene begyndte selv at trille op (åbne) når ca 50% af pladsen var brugt. Da vi så spurgte i IKEA om de havde nogle lignende rulle beslag fik vi svar med vi bare skulle købe nyt køkken i stedet. De har ikke den type beslag mere og tvinger os med nogle år gammelt køkken til ikke at lappe dele når de går i stykker i håb om at vi så bare køber nyt i stedet.\nVi skal nok have lågerne lakeret snart for at friske det lidt op. Der får vi dem sprøjte malet af en professionel så det spiller og så lever vi nok videre et par år med lidt opdateret ikea køkken.\nVi satte et nyt Ikea køkken op i vores hus for ca 2 år siden. Processen var rigtig fin – vi fik god hjælp af medarbejderne i Ikeas køkkenafdeling til at tegne og sikre at vi fik alle de rigtige dimser med og næsten alt var med i første omgang (tror vi var derude en enkelt ekstra gang for at hente små dimser som manglede). Vi fik en lokal tømrer til at sætte det op og det gik rigtig fint og kostede det samme som hvis en af Ikeas håndværkere havde sat det op. Vi samlede det selv hvilket tog et par dage og det tog tømreren en dag eller to at sætte det op. Prismæssigt kostede det under det halve (omkring 20.000 kr for alle elementerne plus emhætte) af lignende løsninger hos Kvik, Designa, Invita osv.\nMEN – nu, 2 år efter, er lågerne på det overskab som skjuler vore emhætte begyndt at skalle af. Vi har kørt en reklamationssag, men Ikea har afvist den med henvisning til at det er varmeskader?! Jeg tænker umiddelbart at lågerne på et skab beregnet til en indbygget emhætte som per definition hænger over kogepladen hvor man laver mad, bør kunne tåle en smule varme og fugt? Men det mener Ikea altså ikke, så nu må vi enten leve med grimme afskallede låger eller købe et par nye låger, som så kommer til at skalle af igen inden for 1-2 år. ØV. Vi havde ellers hørt meget godt om både Ikeas kvalitet og deres kundeservice, det passede bare desværre ikke i vores tilfælde.\nVi satte selv et Ikea køkken i sommerhuset for et par år siden – det fungerer super godt. Vi havde købt lidt for meget men det kunne sagtens byttes selvom pakkerne havde været åbnet. Efterfølgende har vi haft en fejl på en enkelt låge der ikke kunne tåle varmen ved ovnen, men den byttede de uden problemer.\nDet var et super godt fælles projekt – jeg samlede alle skabe og skuffer og min mand satte det op :-)\nVi skal snart have nyt køkken op her hjemme og der tror jeg også vi vælger Ikea…\nJeg har fået nyt køkken 2 gange og beklager at måtte sige det var (næsten) det samme rod begge gange med to forskellige firmaer. Begge gange lod vi køkkenfirmaet måle op, så leverancen var deres ansvar. Håndværkerne hyrede vi selv, på trods af at flere har sagt at køkkenfirmaer er mere villige til at løse problemer, hvis de selv hænger på den ekstra håndværkerregning. Men når først køkkenet er betalt og leveret, er min erfaring at man kan hoppe og springe alt hvad man vil, uden den store effekt. Få så meget på skrift som muligt og læg ellers en buffer ind i budgettet, så du bare kan købe det der mangler af dippedutter eller betale for den rigtige farve sokkel eller hvad der måtte være af uoverensstemmelser, så du kan komme i mål.\nMine tegninger har i begge tilfælde fungeret rigtig godt, og når først køkkenet var sat op, er jeg glad for det. Man glemmer hurtigt den strenge proces, bare rolig.\nDa vi byggede hus selv for 7 år siden købte vi Ikea elementer , men købte en lækker tyk asketræs brodplads andet steds. Det fungerer stadig fint! Jeg vil til en hver tid selv “håndplukke” mit køkken. Min mand kunne selv sætte det op, men ellers kan man jo hyre en selvstændig tømrer ind til opgaven. Synes du har fået et fint køkken på trods af alt. Og heldigvis er det jo ikke dit eget. Nu har du fået nogle gode erfaringer med til når i selv skal ud og investere i hus og køkken!\nSpændene (og lidt trist) at læse om. Jeg drømmer om engang at få lov at lave et køkken, men manden stejler når han ser priserne på de køkner jeg ønsker mig og det gør jeg vel egentligt også selv, for jeg vil meget hellere rejse for pengene. På den anden side gider jeg ikke skifte vores nuværende knap så kønne køkken ud med noget der kun er pænt i fem måneder og jeg kan bare se på de der laminatkøkner at de ikke ville holde til vores brug ret længe. Måske lykkes det en dag at overtale min mand til at vi kan male det køkken vi har.\nEngang lavede vi faktisk et bryggers med ting fra Ikea. Det var et kæmpe bøvl men billigt. Hvor godt det holdt ved jeg ikke for vi flyttede 6 måneder senere…\nVi har fået nyt køkken og valgte Ikea. Selve køkkenet er fint og jeg er glad for det, men det er en jungle og man har selv ansvaret for ALT.\nVi bestilte fx selvluk på alle skabe/skuffer men der manglede 4 til en værdi af 160 kr og det var vores fejl da vi ikke kunne bevise at vi havde sagt på alle.\nTror vi var i Ikea næsten 20 gange.\nNår det er sagt er jeg blevet klogere og ville gøre det igen, da et lignende køkken ville have kostet lidt mere end det dobbelte.\nJeg er også på ikea køkken, når mit køkken engang skal have en overhaling (ville ønske det var nu, men køkkenet er desværre pænt nok og fra 2007 – og så tror jeg kun vi bliver boende et par år endnu, så det nye køkken må blive i næste hus ).. Men men men.. Vil kun bruge Ikeas indmad og så købe låger og bordplader fra enten andshufl eller reform – begge virksomheder der har specialiseret sig i låger og bordplader til ikea køkkener. Reform er toplækre snedkerlåger – kender dog ikke priser – andshufl er prismæssigt til at være med på\nHELDIGVIS er min mand håndværker (murer) og heldigvis er hans bror tømrer så vi klarede selv den del, både mht bestilling og opsætning hvilket blev gjort på no-time…\nVi har selv sat et Aubokøkken op og målt op. Vi havde et hjørneskab i restordre i 4 uger og det var først da det andet blev leveret, vi fik besked om det. Så det kom til at tage et par måneder med nødkøkken i bryggerset. Jeg tænker også vi vælger IKEA, hvis der kommer en anden gang. Mine svigerforældre har købt et fra IKEA, og det står rigtig fint endnu. Vores derimod har gulnede foliefronter på flere, men sjovt nok ikke på alle. Folien har også løsnet sig og over ovnen, er det helt deformt. Skufferne uden dæmpning fungerer bedst, de andre spildte hurtigt olie og så virkede de ikke mere. Men det er da godt du har erfaring til når i flytter i hus.


Amanda brækkede to ryghvirler i Lalandias rutsjebane – Ekstra Bladet\nDanske kendte 5 min. siden Dansk skuespiller i vild forvandling: Kiloene rasler af 112 58 min. siden Fly med 22 styrtet ned i Canada: Alle overlever Premier League 5 timer siden Guardiola slog rekorden: Det kommer aldrig til at ske! Premier League 3 timer siden Smed seks stjerner ud og skuffede: Jeg var 100 procent sikker Cykling 49 min. siden Verdensstjernen raser over skandaløs håndtering af Froome Danske kendte 5 min. siden Dansk skuespiller i vild forvandling: Kiloene rasler af\nTirsdag d. 10. jul. 2012 - kl. 17:02Opdateret tirsdag d. 10. jul. 2012 - kl. 17:46 0 0\n17-årig pige var tæt på at blive lam efter ulykke i Tornadoen i Rødby-vandlandet. Hun forstår ikke, at de ikke lukker rutsjebanen, før det ender helt galt\nDet første Amanda Christensen husker efter turen ned igennem Lalandias nye rutsjebane Tornadoen er, at hun ikke selv kunne gå.\nDet næste er smerterne, som jog igennem hende - kun afbrudt af blackouts, der kom igen og igen efter ulykken.\nDen 17-årige pige fra Snekkersten i Nordsjælland har i dag konstante smerter, kan ikke gå rundt alene af frygt for flere blackouts og skal tilbringe de næste tre måneder i et korset.\nDet skal hjælpe hendes to brækkede ryghvirvler med at gro sammen igen efter ulykken, der skete 3. juli.\n- Jeg kan ikke komme ud af sengen alene eller gå alene, for pludselig sortner det for mine øjne. Det gør bare ondt - mest i lænden. Jeg har aldrig prøvet noget, der gør så ondt, og jeg har meget svært ved at sove.\nHeldig hun ikke blev lam\nAlligevel føler 17-årige Amanda Christensen sig nogenlunde heldig:\n- Jeg fik at vide på hospitalet, at jeg var meget heldig, at jeg ikke er blevet lam, fortæller hun til ekstrabladet.dk.\nAmanda Christensen, hendes far Claus og 13-årige lillebror ankom mandag 2. juli til badelandet i Rødby, men begav sig først ud i badeområdet om tirsdagen. Her nåede de i en kort periode at boltre sig i de andre rutsjebaner, før Amanda Christensen selv overtalte familien til at hoppe en tur i båden og kure ned igennem Tornadoen.\nTo brud på rygsøjlen\nLigesom flere andre gæster i badelandet, som ekstrabladet.dk har hørt fra, sluttede turen med, at Amanda bankede sin numse ned igennem hullet i båden og ramte rutsjebanens bund. Hun blev efterfølgende hentet i ambulance og fragtet til Nykøbing Falster Sygehus.\nHer fandt lægerne ikke umiddelbart noget på scanningerne. De spurgte hende, om hun ville indlægges, men når beskeden lød, at intet var brækket, valgte Amanda Christensen at tage med sin familie tilbage til badelandet og prøve at komme igennem resten af opholdet på smertestillende medicin.\nEfter en nat uden megen søvn begav familien sig hjemad mod Snekkersten. På vejen ringede de dog fra Nykøbing Falster Sygehus og bad familien om straks at køre Amanda Christensen på Hillerød Hospital, som er tættest på familiens hjem. Man havde alligevel konstateret to brud.\n3 måneder med korset\nEn CT-scanning på Hillerød Hospital bekræftede, at Amanda Christensen havde et brud på 12. ryghvirvel og et brud på 2. lændehvirvel. Hun blev indlagt et døgn og udstyret med et korset, hun skal bære de næste tre måneder for at få ryggen til at gro sammen.\n- Lægerne siger, at de ikke mener, hun får varige mén, siger hendes far Claus Christensen til ekstrabladet.dk.\nHan har sendt en mail til Lalandias kundeservice for at undersøge mulighederne for erstatning til datteren, men har endnu ikke fået svar. Derudover er han dybt forundret over, at badelandets ledelse ikke har valgt at lukke Tornadoen - i det mindste midlertidigt. Det forstår hans datter heller ikke:\n- Selv om jeg selvfølgelig er taknemmelig for, at jeg er sluppet rimelig billigt, så er det slemt, fordi jeg har fået min sommerferie ødelagt, har været tæt på at blive lam og har konstante smerter, siger hun og tilføjer, at andre måske ikke slipper ligeså ’heldigt’.\n- De burde lukke rutsjebanen, indtil de kan løse problemet, så ingen risikerer at blive lamme og bundet til en kørestol resten af deres liv - og ikke kun til deres seng resten af sommerferien, ligesom jeg er.\nDen unge kvinde skal efter planen starte på en femårig pædagoguddannelse i august. Hun frygter nu, at studiestarten bliver ødelagt af hendes rygproblemer.\n- Jeg skal i praktik i to uger lige omkring studiestart. Det bliver svært med for eksempel transport med den ryg, fortæller Amanda Christensen, der stadig ligger i sengen det meste af tiden og har ondt.\nLæs konfrontationen med Lalandia her:\nSe også: Tornadoen fortsætter trods brækkede ryghvirvler\nSe også: Politiet går ind i Lalandia-sag\n1 af 4 17-årige Amanda Christensen fra Snekkersten er det meste af tiden bundet til sin seng efter ulykken i Lalandia i Rødby. Hun har konstante smerter, får blackouts og kan ikke bevæge sig rundt alene. (Privatfoto)\n2 af 4 Vandrutsjebanen Tornadoen, hvor flere er kommet til skade siden indvielsen. (Pr-foto: Lalandia/Patrick Kirkby)\n3 af 4 Også 40-årige Caspar Reiff kom til skade og fik ødelagt sin sommerferie i Lalandia i badelandets nye rutsjebane. Her ses han sammen med Embla på 16 år, Carl på 13 år, Arthur på 8 år og lille Ask på 2 år. (Privatfoto)


Operation Skriv Hjem: december 2011\nÅrets sidste indlæg - med videohilsen fra Fifty, årsresultat for 2011 og en stor TAK!!\nJa så har vi også fejret jul her hos OSH - og det gik IKKE stille af sig - se selv her i vores hilsen til jer allesammen. Klik på linket og snup en 2 minutters pause med dette eksklusive filmklip (den er lidt tid om at loade - men vi tror den er det værd):\nFifty og gæster til julefest hos OSH\nOg tak til Margit og Gitte der også tog sig tid til at deltage i filmoptagelsen som I sikkert kan se! =0)\nMen OSH har MANGE flere hjælpere, bl.a. Cecilie der i 2011 har stået for de lækre 14 dages fif og flere af butiksejerne der i årets løb har givet fine sponsorgaver, samlet kort ind for os og holdt OSH-aftener - og så er der ALLE jer - der har bidraget med jeres fine kort - nogle med få - andre med MANGE - men alle har I været med og det er det der tæller og i sidste ende gør at vi når vores mål. 1000 TAK for i år til jer ALLESAMMEN og på forhåbentlig gensyn i 2012.\nOg apropos mål - hvordan er det så gået - FANTASTISK.... i 2011 er der produceret og indsamlet\nVi havde et ydmygt mål om at nå over 5.000, så det er jo så rigeligt opfyldt med jeres hjælp. Det vil sige, at vi fra vi startede i maj 2010 og til dato har nået hele 13.172 kort - og de sidste i 2011 kom faktisk præcis i går i disse to kuverter fra Annnette (aka) som donerede sine fine julekort og Vikki der sendte en pakke Valentinesdagskort.\nDerudover afleverede Bodil H. kort i går aftes, så slutspurten indbragte 73 kort i en lidt stille måned hvor vi alle har haft brug for tid til vores egne juleforberedelser.\nHer lidt fakta om 2011:\n2011 blev året hvor vi i oktober afsendte kort nr. 10.000.\nÅret hvor vi fik mere presseomtale end vi nogensinde har fået (radio, aviser, scrapblad).\nÅret hvor Fifty var med til Scrap'n'Dream, Convention og SAM med stor succes!\nÅret hvor der var kommentarkonkurrence hver måned med lækre præmier. (Hvem mon vinder på årets første dag?? Pga. faren for hovedpine får I frem til 1.1.2012 kl. 15.00 så lukker vi for kommentarer og trækker lod om aftenen)\nÅret hvor der var 14 dages fif med gode kortidéer fra dygtige Cecilie.\nHvor der kom flere nye med i fællesskabet\nHvor Fifty kom på Facebook !!!\nOg året hvor der var 136 indlæg på 52 uger - dvs. 2,6 pr uge fyldt med kortideer og nyt fra HQ\nSå vidt jeg kan regne ud er der gennemsnitligt HVER dag i hele året blevet lavet ca 25 kort til OSH.\nDet er da helt utroligt smukt!\nHåber I er klar til 2012 - for det er vi !!!! Og allerede i februar er det et nyt hold ude i verden der får glæde af vores kort - den kommende forsendelse med en masse valentineskort. Her et foto af en sød kæreste der i 2011 fik et af vores kort fra sin udsendte soldat! Tak for det billede til Katrine.\nOg her til slut får I lige et af de nye kort fra Vikki og Annette:\nVikkis søde bamse siger det jo præcis som det er ikke??\nOg vores dejlige fælles hobby giver ihvertfald mig mange smil og glade stunder - netop som Annettes kort fine blomsterkort siger det.\nGODT NYTÅR og pas godt på hinanden!\nKnus fra Fifty og Co.\nIndsendt af Charlie kl. 11.27 12 kommentarer:\nEtiketter: Fifty, historik, Love U, REKORD, Weekend-WAUW\nIndsendt af Charlie kl. 13.04 14 kommentarer:\nIndsendt af Charlie kl. 23.57 12 kommentarer:\nJa vi RYDDER da lige forsiden her på bloggen - for i det nye - lækre nummer af Inzpira - det svenske magasin som Helena Björk - som for mange år siden ejede den første scrapbutik jeg besøgte i Skandinavien og som introducerede mig for Scrapshop i Osted og Pia Jakobsen og Rikke Bagger. Stine66 er dansk medlem af redaktionen og lavede et lille interview med os for et stykke tid siden - og sørme om ikke vi er med her i det nye nummer på side 67:\nHer kan de af jer der ikke kender forhistorien til OSH læse lidt om det og alle der har bidraget får i artiklen en varm hilsen her fra OSH HQ. Fifty overvejer i skrivende stund om han skal til at uddele autografer - og vi er begge meget glade for omtalen i det skønne magasin.\nDerfor måtte det helt klart være ugens Weekend-WAUW!! TAK til Stine og Helena og god weekend til alle.\nIndsendt af Charlie kl. 06.33 15 kommentarer:\nEtiketter: PR, tak, Weekend-WAUW\nNogen gange overser man en fin detalje når det går stærkt - og det gjorde jeg forleden med Ibens kort med den STORE blomst - så en dag hvor lyset var bedre måtte jeg tage et NYT foto for at vise jer at det faktisk var et fint Valentines kort - se selv hvad der står hele vejen rundt på den blomst:\nEn loves me - loves me not - tælleblomst - hvor nuttet !!\nOg nu vi taler om Valentines kort - så har jeg denne flok fra Margit - som altid laver flere af hver kort - så disse fotos repræsenterer 76 kort til den nye sending. En kasse der tæller skal nok komme på bloggen snart - men der er lige lidt juletravlhed her i HQ - sådan HELT privat travlhed. =0).\nHer ved jeg Margit har kigget dybt i posen med ældre sager - men lækkert farvestærkt kort blev der ud af det.\nRestestrimler i sarte lilla og grønne nuancer og de fine Stampin Up hjerter på. Går rent hjem hos en soldat der snart har været væk i 6 måneder, mon ikke??\nEn lidt anderledes restemodel - igen med de gode, enkle og sikre tekster!\nJamen det er da DET jeg gør - og dette kort siger det bare så fint!!\nOg dette med fin bort og lækkert Marianne Design hjerte og QK bogstaver siger det samme bare i en forkortet udgave.\nMANGE tak for de mange fine kort Margit. Glæder mig til de skal afsted om ca. 3 uger og håber der kommer en masse andre modeller inden for samme genre - for "det er jo det de unge vil have".. =0)\nVi ses igen på et tidspunkt i weekenden - nu husker I vel hvad det er for en LÆKKER præmie der er på højkant i denne måned?? Adgangsbillet til Scrap-n-Dream i februar måned!!!! JUBIII !!!!\nIndsendt af Charlie kl. 19.12 10 kommentarer:\nDette indlæg ligger øverst indtil næste fif kommer - men der kommer nye indlæg længere nede.\nI denne uge får I et EKSTRA indlæg - da jeg har ventet på godt lys til at fotografere nogle kort. I forbindelse med en sygedag i HQ lykkedes det at få skudt nogle billeder i går - så torsdag kommer der et indlæg med kort i.\nMEN - et Cecilie fif kan også sagtens stå alene - så her får I det - dennne gang med fokus på kort til børnene.HUSK at linke til de kort I laver - der må da være flere end Mette H der brugte fiffet fra sidst???\nMr. Linky er klar nederst i indlægget så kom frit frem... =0)\nDenne gang er det tid til at kigge lidt på et kort til ungerne derhjemme, og jeg tænkte, at noget af det langt de fleste børn synes er rigtig sjovt er balloner. Så med dette fif viser jer et kort med balloner. Hvis du har mod på det, kan du klippe ballonerne i frihånd, og hvis ikke kan du bruge en clipart-ballon som skabelon.\nJeg håber, I bærer over med farverne på billeder - det er umuligt med lyset for tiden.\n- kort (mit er cirka 10,5*15cm)\n- mønstret papir der er lidt mindre end kortet\n- kartonrester i forskellige farver, klippet i ballonform\nStart med at montere det mønstrede papir på kortet.\nSæt et stykke garn bag på hver af ballonerne. Jeg har brugt klisterbånd på det brede stykke af ballonen og en lille klat lim på bunden af ballonen.\nNår du har sat garn bagpå hver ballon, vender du ballonerne om og binder en sløjfe om dem, der hvor ballonen er tyndest. Sørg for at sløjferne ikke er for store og klip enderne tæt til.\nMonter nu ballonerne i midten af den øverste del af kortet. Jeg har sat mine på 3d-puder, fordi garnet allerede gjorde, at ballonerne var lidt hævet fra kortet.\nNår ballonerne sidder på plads, kan du binde en sløjfe om de tre snore, der leder fra ballonerne. Her må sløjfen godt fylde lidt mere. Slut med at klippe snorene til, så de passer i længden af kortet.\nJeg fravalgte at sætte en hilsen på kortet, men det kunne man nemt gøre - enten kan den stemples i et af de nederste hjørner, sætte på en strimmel papir, stemples på en af ballonerne eller på en lille tag, der sættes fast i en af sløjferne.\nGod fornøjelse - jeg glæder mig til at se, hvad I finder på.\nIndsendt af Cecilie @ ancema.dk kl. 09.36 12 kommentarer:\nEtiketter: 14-dages fiffet, børnekort\nSå har vi en vinder og stor TAK til Kreative fornemmelser og både Pia og Jan\nSå har jeg fået besked fra Pia, hendes rare mand Jan har trukket lod og nedenfor kan I se de 2 heldige vindere:\nDet var SÅ dejligt at læse alle de søde kommentarer både her hos OSH og hos Pia - TAK for dem og STORT til lykke til de heldige vindere:\nPå www.kreativefornemmelser.blogspot.com / vinder CL585 Sweet Hearts + 1 pakke blanke kort\nPå www.operationskrivhjem.blogspot.com/ vinder CL584 All the Time (OWH) + 1 pakke blanke kort\nI skal sende jeres adresse til Pia på den mail hun nævner i sit indlæg - og så sender hun pakkerne direkte. SIKKE en service - det er da den nemmeste lodtrækning jeg nogensinde har haft. =0)\nHUSK at de 41 af jer der IKKE vandt stadig kan nå at ønske jer nogle af de nye lækre stempler - jeg har allerede skrevet 2 på min ønskeseddel og diskret lagt sedlen med hjemmesiden foran min mand. =0)\nDette var et indlæg KUN om lodtrækningen - men i morgen er det tirsdag - så er vi her igen, igen....\nIndsendt af Charlie kl. 20.49 9 kommentarer:\nEtiketter: tak, vinder\nWeekend-WAUW med KÆMPEstort W og en mini bloghop - se lige her!!!\nLÆKKER Give-away samarbejde mellem OSH og Kreative Fornemmelser - LÆS videre:\n(OBS - De af jer der allerede kommenterede i nat hos Pia skal lige retur i dag og gøre det i det RIGTIGE indlæg - jeg linker til det længere nede.)\nFifty og jeg - og især OSH har rigtig mange gode venner og det er vi SÅ glade for. Også blandt butikkerne og en af dem er Pia Overgaard fra Kreative Fornemmelser. Pia kontaktede mig i går og fortalte, at Hero Arts - som vi jo er MANGE der kender og elsker - er klar med en ny release i dag 10. december og 2012 kataloget - og det er lige før vi her i DK har verdenspremiere på disse nye, lækre stempler pga. tidsforskellen =0).\nHero Arts har samarbejdet med OWH (den megastore, amerikanske organisation der støtter amerikanske udsendte soldater mange flere steder end vi nogensinde tør DRØMME om at nå ud). Det er der blevet nogle superlækre stempelsæt ud af - og på HA's blog er der en spændende bloghop rundt til så kendte folk som bl.a. Tim Holtz, Ali Edwards og Jennifer McGuire. Og da to af sættene derfor var SUPER VELEGNEDE til netop OSH tænkte Pia straks på os og fik denne sjove ide!\nHelt så verdenskendte som de førnævnte scrappere er Pia og jeg jo nok ikke - og helt så langt skal I heller ikke HOPPE (kun mellem Nibe og Allerød) - men Pia udlodder disse to lækre stempelsæt:\nSupernuttede "sukker"hjerter (det er dem amerikanerne giver og spiser til bl.a. Valentines day) Sættet hedder CL585\nEller disse skønne tekster med urskiver - der kan sættes sammen til mange passende OSH-tekster - dette sæt hedder CL584\nHvis I vil lege med??? - og jeg hører en sand orkan af "Ja" - "Jo" - "Selvfølgelig" fra hele Danmark.... har I fra NU til søndag aften kl. 23.55.\nI kan deltage i lodtrækningen ved at kommentere her hos mig, hos Kreative Fornemmelser eller såmænd også BEGGE steder!!\nNår tidsfristen udløber er det Pia der er lykkens gudinde (for det er jo LANGT over Fiftys sengetid) - og i løbet af mandagen kommer der besked om hvem de 2 heldige vindere blev. SPÆNDENDE !!!\nOg skulle du ikke være en af de 2 heldige, så er jeg sikker på Pia har nok af dem til at I kan nå at ønske jer dem i JULEGAVE.\nPia er sød at sende præmierne direkte - og sørme om ikke hun sagde, at hun nok også lagde lidt kort med man kunne stemple på, men så glædede hun sig også til at se nogle af resultaterne herinde i OSH galleriet på et tidspunkt" =0) Det gør jeg også - for jeg ser jo mange lækre, stemplede kort i bunkerne og de gør ALTID lykke.\nHusk at besøge Pia lige her i præcis det indlæg og kommenter. Vi krydser fingre for jer allesammen.\nOg husk at hold øje med hvem der vandt, for Pia kan først sende når hun har en adresse at sende til.\nHåber I syn's det er sjovt at deltage - for vi har glædet os til "hoppe med jer". =0)\nOg 1000 tak fordi du tænkte på os Pia. =0)\nSIDDER du her endnu - afsted til kommentarboksen og videre til Pia!!!\nIndsendt af Charlie kl. 07.59 42 kommentarer:\nEtiketter: give-away, Hero Arts, tak, Weekend-WAUW\nIndsendt af Cecilie @ ancema.dk kl. 14.34 9 kommentarer:\nTirsdagsTAK # 49 og VI HAR EN VINDER... og EN TIL... OG EN SNYDEPELS...\nAllerførst TAK til bl.a. Lam der har efterlyst en deadline for næste gang vi sender kort. Den står nu øverst i bloggen og som I kan se er det bl.a. Valentines og I love you og den slags kort vi gerne vil have afsted på det tidspunkt + hvad vi ellers ligger inde med. Lige nu er kasserne ret slunkne - så vi håber der bliver tid til lidt kortproduktion på et tidspunkt inden da. =0)\nDernæst STOR TAK for jeres tålmodighed, HQ havde en fin fødselsdagsweekend - og da jeg kom hjem fra job her til aften stod Fifty klar i køkkenet for at hjælpe med lodtrækningen.\nMen inden vi afslører de to heldige vindere - så røber vi her hvad DECEMBER lodtrækningen har som præmie - en RIGTIG fed julegave - så fortæl det til alle dem du kender - for vi vil gerne have RIGTIG mange kommentarer at trække lod blandt når julen er omme. For Annette og Brit har for længe siden givet OSH mulighed for at udlodde en fribillet til Scrap-n-Dream til februar og bedt om at være OSH's julegave i 2011.\n1000 tak for præmien og HELD og lykke til alle jer der deltager.\nJa Fifty var mere end klar - han havde fint fundet sin nissehue frem til at have alle de små sedler i. Så jeg fyldte sedlerne i og gik ind for at hente mit kamera og TRYLLE - da jeg kom retur havde han helt selv trukket en vinder !!!\nSe selv i hans højre hånd:\nJa ja - mægtig smart Fifty - men skriften ligner ikke helt - og så er mine sedler altså bukket sammen.... du er da vist en værre drillenisse i dag!! =0)\nVi må vist hellere prøve igen - hvor du holder huen og jeg kigger væk og tager en seddel :\nJa - SÅDAN - det var bedre - vinder af ekstrapræmien Det lækre Inzpira blad fra Stine66 blev Jean - som nu og da også hedder Positive tanker i sine kommentarer =0) Til lykke til dig Jean.\nMen vi har jo en vinder mere - og her er et billede af en lidt flov men sød, lille snydepels - OK du får lov en gang til Fifty - må jeg så se om du kan gøre det rigtigt:\nBRAVO - så er du alligevel den bedste bjørn der arbejder her hos OSH - Jytte står der - TIL LYKKE til dig Jytte - du har vundet præmien sponsoreret af Bodil H og købt af mig i London, et Papercraft blad med clearstamps og en My Minds Eye LOVE U blok i 6x6 størrelsen.\nTAK for hjælpen Fifty - og I der vandt skal være søde at sende en besked til mig enten her via OSH-mailen eller på Scrapsisters med jeres navn og adresse - så kommer jeg eller Fifty på posthuset i ugens løb.\nGOD TIRSDAG og inden vi slutter dette indlæg - så en stor TAK for en fin pakke fra Vikki på Fyn - men det må I vente lidt med at høre mere om - men her er et fint foto og en TAK fra Vikkis ene datter der vandt en Fifty-præmie i september måneds kommentarkonkurrence - og her viser hvad hun købte for gavekortet.\nHendes mor skriver det tog en hel TIME at bestemme sig i butikken - Sorry Vikki... tak for det søde billede og til lykke med det nye husdyr =0)\nIndsendt af Charlie kl. 21.57 19 kommentarer:\nEtiketter: Fifty, præmier, tirsdagsTAK, vinder\nProblemer med lodtrækning. ÅH NEJ ikke igen....!! Det skete for Onsdags LOTTOS millionærgevinst for en uge siden - og pyt med det for der er jo MIKROSKOPISKE chancer for at vinde - men desværre er det også sket her hos OSH i denne uge. Og her er vinderchancerne jo MEGET større - denne gang skal der findes TO vindere blandt 114 indlæg - TAG den LOTTO !!!! Gevinsterne kender I allerede, hvis I følger med herinde - ellers kig nederst i indlægget her.\nMen Fifty er hædersgæst til en meget vigtig fødselsdag i denne weekend - og allerede i festhumør som I kan se - så jeg kunne IKKE få ham til at trække lod før på mandag aften - det beklager vi men håber på forståelse da det er en af HQ's andre medarbejdere han skal fejre!\nMen KORT kan jeg vise jer - og disse er fra Ibens seneste pakke (og der er flere endnu) =0) :\nFørst en skøn ugle - mon det er et Donnakort der er modellen - sød og sjov er den ihvertfald og i lækre farver!\nOg et fint restekort (tror jeg da striberne er) med en finurlig fødselsdagstekst på en fin label og lidt løv.\nLækker tag med bikubemønster og en fin blomst skaber dette fine takkekort.\nOg her er kortet når man egentlig gerne ville sende en blomst men må "nøjes" med en hilsen!\nFriske farver - og Unforgettable - mon ikke der er nogen der har brug for at sende sådan et kort hjem ?\nIben har rigtig gang i de gode tekster - for vi skal huske der også er nogen derude der har brug for at skrive til en god ven hjemme i DK. Det er ikke altid kun kærester, ægtefæller, forældre og børn de skriver til.\nSøstrene Grene blokken i sving igen - og FIN til dette helikopter fødselsdagskort til en rask dreng.\nTurkise og limegrønne farver boltrer sig på de kommende stemplede kort med forskellige tekster.\nOg forskellige former - her en bølgefacon.\nMed bånd og tekstboks.\n3 stemplede motiver samlet i midten af kortet med et TAK stemplet i sort.\nOg sørme om stemplet også havde været i brug til nogle matchende, fine kuverter - se selv:\nMANGE tak for kortene til dig Iben - og god weekend til jer alle - jeg lover at holde Fifty væk fra julegløggen til fødselsdagen - så han ikke ser dobbelt når han skal trække lod ? =0)\nIndsendt af Charlie kl. 23.12 10 kommentarer:\nEtiketter: Fødselsdagskort, generelle kort, Weekend-WAUW


Summer love 3 ~ 1D - Ellie - Movellas\n"Everybody told me love was blind, then I saw your face and you blew my mind\nfinally, you and me are the Lucky ones this time"\nFørst blev der helt stille. Jeg fik en følelse af, at være varm, og så blive kold... Som om noget blev taget fra mig, og jeg var endda sikker på, jeg panikkede helt, da denne lille ting blev taget fra mig. Dog gik der ikke længe, før denne lille tomhed og kulde blev erstattet af en tung stilhed, som varede i få sekunder, inden en grædende lyd lød og en varm bylt blev lagt i mine arme. En varm bylt, hvis klukkende stemme fik det til at lyde som violin symfonier i mine ører, mens dets varme lagde sig tryghedssøgende ind til mit bryst.\nJeg havde grint, da jeg havde åbnet mine øjne, og så havde ført dem ned mod den lille skabning, der var blevet lagt hos mig. Grint over de små øjne, der kiggede op på mig og gjorde mig mere glad end jeg nogensinde før. Grint over den lille mund, der kom med små lyde, mens de bittesmå hænder fægtede ud efter mig, så jeg bare måtte røre dem. Grint over den store lykke, der fyldte mit hjerte, mens jeg betragtede den lille skabning.\n"Tillykke, Nina. Du er blevet mor." Havde lægerne sagt, og så havde jeg følt mig som det aller lykkeligste menneske i hele verden.\nHun var min. Min egen lille en. Min lillebitte pige... Min helt egen datter. Min datter.\nJeg følte mig så lykkelig.\nDer lød et bank på døren, og jeg trak hurtigt min baby tæt ind til mig, da døren gik op, og alle de velkendte ansigter lyste stort op.\n"Hej!" Sagde Sadie lavt, mens hun som den første gik over og kiggede både en smule skræmt, men også dybt fascineret på mig. Jeg sagde hurtigt hej til Harry, Bobby og mine forældre, som trådte ind ad døren. Min mor stod med tårer ned af kinderne, da hun sagde hej og mig et kram.\n"Er du okay?" Spurgte Bobby mig.\n"Meget mere end det." Sadie smilede, men kiggede så ned på den lille dyne, som jeg havde pakket rundt om mit dyrebareste eje, så jeg smilede stort.\n"Hvis i er interesserede, så har jeg en i skal møde." Sagde jeg, så de alle kiggede på mig. Jeg satte mig op, og Sadie gik hurtigt over og hjalp mig, da de sikkert godt kunne se, at jeg var lidt drænet for kræfter. Jeg fik et par puder bag mig, så jeg kunne sidde bedre. Jeg kiggede på Sadie, der satte sig ned i siden af min seng, og bed sig forsigtigt i læberne. Jeg smilede stort til hende, da jeg tog fat i det stykke af dynen, der dækkede skabningen i mine arme, og trak det væk. Sadies øjne faldt hurtigt ned på den lillebitte pige og tog sine hænder følelsesladet op til sin mund. Jeg bar min lille pige lidt højere op, og vendte hende ud mod rummet, så alle sukke, eller snøftede.\n"Det her er Nellie." Sagde jeg, så et dybt suk kom fra Harry af. Sadie kiggede smågrinende op på ham. Jeg rakte min hånd ud til Sadie, for at få hende lidt tættere på, så jeg kunne lade hende få min lille pige over i sine arme. Hun smilede over hele hovedet, og smilede så ud til resten af rummet. Jeg kiggede hurtigt på Harry, der kiggede meget fokuseret ned på det lillebitte barn i Sadies arme, hvorefter han satte sig forsigtigt ned ved siden af hende på min seng.\n"Sover hun?" Spurgte han og kiggede over på mig. Jeg nikkede, så min mor gik over for at lykønske mig, og Sadie og Harry så snakkede lavt sammen, mens at Sadie strøg Nellie forsigtigt over hovedet, og spurgte om Harry ville holde hende. Han kiggede hurtigt på mig, for accept, og jeg nikkede straks, så Sadie smilede, og så hjalp min lille pige over i Harrys arme.\nHan sukkede med det samme, og det overraskede mig faktisk, da han kun nåede at kigge på hende i et enkelt minuts tid, inden han sagde:\n"Hvor er hun smuk, Nina.." Og så røg de første tårer ned af hans kinder, så mine forældre, Bobby, Sadie og jeg ikke kunne lade vær med at grine.\n"Er du okay?" Spurgte Sadie ham, mens han vuggede det lille barn i sine arme, og tørrede sine øjne en gang. Jeg kunne ikke lade vær med at grine, da jeg sagde:\n"Men Harry, please lad vær med at syng 'Isn't she lovely', okay? Jeg kan ikke lide den sang." Han kiggede grinende på mig med tårer ned ad kinderne.\n"Den gemmer jeg til dåben." Jeg grinede lidt, inden at Bobby spurgte:\n"Hvor fik i navnet Nellie fra?"\n"Jeg tror vi kom på det, fordi begge vores navne starter med N, så det kunne være sjovt at føre videre..." Han nikkede smilende og gik så over og kiggede ned på hans barnebarn. Jeg smilede lidt over al den lykke og glæde, der var i hele rummet, da jeg kiggede rundt.\n"Hvor er Niall?" Harry, der havde givet min lille pige over til min mor, fordi hans tuderi var blevet for meget for ham, kiggede på Bobby, som kiggede på Sadie, som sukkede lidt.\n"Han sidder ude på gangen." Sagde hun.\n"Er han okay?" Spurgte jeg, mens nervøsiteten steg i mig.\n"Bare rolig, Nina... Han er okay. Han er bare lidt genert." Sagde Bobby kærligt. Jeg smilede, men mærkede også, at tanken om Niall, fik en mærkelig følelse frem i mig, som jeg ikke helt kunne sætte ord på. Det føltes... mærkeligt.\n"Men Nina, selv om jeg synes, at Nellie er et fuldstændigt dejligt navn, så synes jeg ellers vi havde en aftale..." Sagde Sadie og kiggede på mig. Jeg sukkede fnisende.\n”Sadie… Jeg ved godt, jeg lovede dig, at takke dig for min flotte make-over den gang i juni 2013, ved at navngive mit barn efter dig... Jeg siger tak nu… Men mit barn kommer under ingen omstændigheder til at hedde Sadie.” Sagde jeg. Hun fnyste bare, men grinede også.\n"Det er okay. Der findes også kun en Sadie, og det er moster Sadie her!" Sagde hun. Harry prustede hurtigt.\n"Stop så med det moster-fis! Du er ikke relateret til Nina!" Sagde han opgivende. Jeg kunne ikke lade vær med at grine.\n"Du er sgu da også så traditionstro, Styles. Lev uden for normerne lidt, gider du?" Sagde hun, så vi alle grinede. Jeg kiggede rundt, og følte mig mere taknemmelig end noget andet, for at føle så stor en lykke i mit hjerte, som jeg gjorde nu. Dog kunne jeg heller ikke lade vær med at tænke på den unge mand, der havde fået alt det her til at ske, som sad ude på gangen, i stedet for her inde. Jeg sagde ikke noget.\nDe gik alle sammen efter en lille times tid, fordi de syntes jeg skulle have ro. Dog lovede Sadie og min mor, de ville komme igen i morgen, og spurgte også om de skulle købe noget med til mig, også selv om jeg prøvede, at forsikre dem om, jeg nok skulle klare mig. Men så igen, det var Sadie og min mor vi talte om. De kunne nærmest betegnes som nogle af jordens mest bekymrende mennesker, hvilket nok også kunne betegne dem, som nogle af de få mennesker, med ufatteligt store hjerter. Jeg følte mig lykkelig, for at have dem, så tæt på mig. Alt var godt nu... Der var bare en' lille ting, der gik mig på. At Han stadig ikke havde været her.\nDe sagde alle farvel, og forlod det lille værelse, så der blev helt stille, og den eneste lyd, var det lille åndedræt fra pigen i mine arme. Jeg smilede ned på hende, og lænede mig så ned for at kysse hendes lillebitte hoved, da jeg hørte døren gå op. Jeg holdt mit blik rettet ned mod hende, mens de forsigtige skridt gik ind i rummet. Jeg hørte et tungt suk, så jeg slap blikket fra min lille pige, og så kiggede op.\nHan stod ovre i den anden side, og kiggede ned i jorden.\n"Hey." Sagde jeg forsigtigt, så han hejste sit hoved og vores øjne mødtes.\n"Hey." Sagde han stille. Jeg sendte ham et forsigtigt smil.\n"Du nåede det." Sagde jeg. Han nikkede.\n"Det lovede jeg." Jeg smilede hurtigt, men mærkede så den underlige følelse. Den mærkelige ubeskrivelige følelse, der fik mig til at føle mig så uendeligt glad... men som alligevel fik mine øjne til at fyldes med tårer.\n"Jeg har savnet dig." Sagde jeg og kunne høre, min stemme allerede lød grådet. Han sukkede lidt.\n"Jeg har savnet dig mere." Sagde han, så jeg skulle til at sige noget mere, da det ellers stille rum, blev fyldt med bittesmå skingre lyde fra det lillebitte barn i mine arme, så Niall stivnede i kroppen.\n"Er du okay?" Spurgte jeg forsigtigt. Han nikkede bare, men holdt sit hoved rettet ned mod sine fødder. Jeg sukkede og satte mig lidt op.\n"Kom her." Sagde jeg og rakte min arm ud mod ham. Han kiggede på mig, men flyttede sig så over mod mig, og gik hen til den stol, der var sat ved siden af min seng. Dog så jeg hurtigt, hvordan han stoppede sin gang, da det lille barn i mine arme, sprællede, så hendes arme og ben kom til syne, for Nialls åsyn.\n”Det er Okay.” Sagde jeg, mens Niall satte sig ned på stolen ved siden af min seng. Han var nærmest helt ude af den og kiggede mellem mig og det lille gemte menneske i mine arme.\n”Det er okay.” Prøvede jeg, men han kiggede stadig på den lille pige i mine arme. Lige indtil jeg lagde min hånd ovenpå hans, så han fokuserede på mig.\n”Hey.” Sagde jeg forsigtigt, så han udslap et lille grin og lavt sagde tilbage:\n”Hej.” Jeg grinede hurtigt, inden jeg mærkede et lille spræl fra det lille menneske i mine arme, så jeg kiggede ned på hende og smilede stort over hele mit ansigt. Jeg hørte hurtigt et forsigtigt grin fra Niall, så jeg kiggede på ham og så han også kiggede på det lille menneske i mine arme.\n”Hun er så lille..” Sagde han, så jeg fik øje på hans nervøse udtryk. Jeg lagde hurtigt min hånd oven på hans, inden jeg rykkede mig ind i den ene side af sengen.\n”Kom her.” Sagde jeg og klappede på den tomme plads ved siden af mig, så han kiggede på mig. Jeg gav ham et forsikrende smil og rykkede mig lidt mere ind. Han satte sig tøvende op ved siden af mig og kiggede på mig med et blik, der så ud til, at han troede, at hvis han rørte mig, så ville jeg gå i stykker. Det føltes underligt at se ham sådan her. Helt tøvende, nervøs og overvejende om hver en bevægelse han gjorde. Jeg så til, mens han satte sig ned ved siden af mig og nærmest satte sig tilbage igen, da et lille spræl kom fra pigen i mine arme, så jeg vendte mig om mod ham.\n”Niall, det er okay… Der sker ikke noget.” Sagde jeg og lagde min ene hånd på hans kind. Han kiggede skrækslagent ind i mine øjne. Dog blinkede han et par gange, inden han sukkede tungt og kiggede ned på det lille spædbarn i mine arme.\n”Nina, jeg er bange… Hun er så lille og skrøbelig, hvad hvis jeg…”\n”Hold hende.” Afbrød jeg ham, så han kiggede mig nervøst i øjnene. Jeg hævede bare min arm, så det lille barn vendte sit hoved op og åbnede munden lidt.\n”Det er okay.” Sagde jeg og smilede forsikrende til ham, så han sukkede, inden han satte sig ind til mig, så jeg kunne række det lille spædbarn over til ham. Han skiftede lidt mellem at kigge på mig og den lille pige, mens han modtog hende i sine arme og bagefter trak hende ind i sin favn. Og som det bedste overhovedet, var den første reaktion, at hun åbnede sine øjne og kiggede op på Niall og jeg. Niall lyste med det samme op i et stort smil, mens han hævede sine arme lidt, så hun kom højere op til os.\n”Hendes øjne er blå.” Sagde han, mens han førte sin hånd op for at nussee hende forsigtigt på kinden med sin pegefinger.\n”Hun har dine øjne.” Sagde jeg.\n”Hun er så smuk.” Sagde han og svejede hende lidt frem og tilbage i sine arme. Jeg grinede hurtigt, inden jeg kiggede på ham.\n”Hun ligner dig.” Han kiggede på mig.\n”Gør hun?” Spurgte han og kiggede ned på hende igen.\n”Ja. Hun har dine øjne og din næse..” Sagde jeg og aede hende på næsen, så hun strakte sin arm ud og fik fat i Nialls hånd. Han kiggede forsigtigt på hende, inden han spredte fingrene lidt og hun så med sin lillebitte hånd, snoede fingrene om hans pegefinger, så han kom med et glædefyldt grin.\n”Åh gud!” Sagde han og smilede større og større, så jeg ikke kunne lade vær med at mærke de lykkefyldte tårer, hobe sig op i mine øjne.\n”Er det muligt, at elske sådan en lille person mere end noget andet?” Spurgte han og kiggede på mig med det lykkeligste blik i sine øjne, så jeg virkelig ikke følte andet end lykke i det øjeblik, med de to mennesker jeg elskede allermest i hele universet.\n”Åh gud, hun er så perfekt!” Sagde han, så jeg kiggede ham i øjnene og så hvordan et blankt lag havde lagt sig hen over dem.\n”Hun er din.” Sagde jeg og smilede til ham, så et par tårer trillede ned af hans kinder.\n”Nej… Hun er vores.” Sagde han og smilede stort til mig med tårer trillende ned af sine kinder. Jeg kunne nærmest ikke føle mig mere lykkelig.\n”Hun er vores lille engel.” Sagde jeg smilende.\n”Vores lille Nellie.” Sagde han.\n”Vores lille Ellie.” Sagde jeg, så han kiggede mig i øjnene og jeg ikke kunne andet end at smile, da han lænede sig ned og kyssede mig.\n"Jeg elsker dig." Sagde han. Jeg grinede lykkeligt.\n"Jeg elsker dig mere." Sagde jeg og kyssede ham igen. Han grinede med en glædesfuld klang i sin stemme, mens vi sad og betragtede vores lille barn. Vores lille datter.\n"Vil du høre en hemmelighed?” Spurgte han efter et stykke tid. Jeg nikkede forsigtigt, mens han strøg hende over hovedet, og smilede stort.\n”Jeg har altid ønsket mig en pige.” Sagde han og kiggede på mig, så jeg hurtigt grinede og følte, at hvis vi kunne forblive i den her lillebitte lykke, så ville alt være perfekt.\nJeg synes godt, at vi alle nu kan sige, at den lille bitte lykkelige familie nu er skabt.\nVelkommen til Lillebitte Nellie!\nHun har været længe ventet <3\nHvad siger i? Er det hele blevet godt, og er det tid til snart at forlade Niall og Nina, eller mangler der lidt nogle småting endnu? :D


Big brother is watching you | Mor i udlandet Big brother is watching you – Mor i udlandet\nDet hænder, at en journalist, researcher eller forfatteraspirant gør mig lidt pirrelig. En gang i\nFor de af jer, der læser mellem linjer og husker parenteser, kommer det ikke som nogen overraskelse, at der ofte er en pæn mængde censurglasur smurt henover min blog.\nEn delvist selvvalgt censur.\nSelvvalgt på dén måde, at jeg bruger tid på at vurdere, om mine blogindlæg indeholder elementer, der enten er ulovlige i en fjern Ørkenstat eller kunne kompromittere os som familie.\nDet handler ikke om, hvad jeg har lyst til at dele fra vores familieliv. Dér har jeg rimeligt styr på mine grænser, ønsker og behov. Det handler langt mere om, hvad jeg overhovedet har lov til at fortælle om.\nDer er øjne, som kigger og ører, som lytter. Overalt.\nPå en måde er det ret smart.\nSom når man f.eks. glemmer, hvor man har parkeret bilen i et kæmpestort shoppingcenter.\nDu taster bare nummerpladen (eller de dele af nummerpladen, du kan huske) ind på skærmen – og vupti – to sekunder senere dukker der et tydeligt foto op af din bil og dens placering i p-huset.\nDet er sandsynligvis kun på de offentlige toiletter og i bederummene i shoppingcentrene, at der ikke er kameraovervågning. Resten af tiden har du Big Brother’s  lige i nakken.\nJeg opponerer ikke imod kameraovervågning i det offentlige rum. For jeg har intet at skjule, medmindre diskret rettelse af trusseletter tæller med. Den handling ville jeg egentlig helst holde for mig selv, men jeg krydser fingre for, at der ikke sidder 24/7-overvågningspersonale og glor på mine numseudfordringer.\nDet ville også være omsonst at have et problem med kameraer i en Ørkenstat.\nHer er hverken personlig frihed eller ytringsfrihed a lá Europa. Forbud og lovgivning er ikke noget, man omgås lemfældigt eller laver sjov med. Det er ramme alvor.\nVores adfærd vurderes i det offentlige rum af kameraøjne og sikkerhedsvagter, som befinder sig overalt i det offentlige transportsystem, i shoppingcentre, ved indkørslen til vores gated communities osv.\nMan er aldrig helt alene.\nSkype klikker så sært. Det kan mobilopkaldene også gøre ind i mellem.\nGoogle én enkelt ting, der lyder lidt lakrids og siden er blokeret.\nInd i mellem sorteres selv Ekstra-Bladet og B.T. fra, hvis man befinder sig et sted, hvor firewall’en er ekstra restriktiv og nægter at vise dig naboens datter.\nDu tilbydes free wi-fi overalt – og spores dermed overalt. Det er en ren win-win-situation.\nDu får anvisninger og instruktioner, hvis du er parkeret lidt skævt uden for din vens hus; hvis du har stillet skraldespanden forkert eller har for meget rod i garagen; hvis du har medbragt et lidt for stort badedyr i poolen og fortsæt selv. Intet er overladt til tilfældighederne. Og her nævner jeg kun de uskyldige ting, der ikke resulterer i umiddelbar bødestraf (eller fængsel).\nOg vi lever med det.\nFor det er blevet hverdag.\nDer skal søges om tilladelse til stort set alting. Fordi det (i mange tilfælde) giver dirhams i kassen – og fordi det er en kontrolmekanisme.\nOg vi godtager under ingen omstændigheder den gamle sang om, at det er “lettere at bede om tilgivelse end om tilladelse” i De Forenede Arabiske Emirater.\nMen samtidig med, at vi må acceptere og respektere, at Big Brother glor os over skulderen på alle steder og tidspunkter, hvis vi vil leve i det her land, så får vi også en kæmpe gave forærende: Muligheden for at leve i verdens tryggeste samfund.\nJeg ved godt, at Dubai ikke helt kan nå hovedstaden Abu Dhabi i ‘tryghed og sikkerhed’, men her er stadig helt ufatteligt rart at leve.\nI dag blev Abu Dhabi nok engang kåret til den tryggeste by i verden – og det er styret selvsagt stolt af.\nHer i Dubai stiller vi vores tasker og poser i indkøbsvognen og går roligt rundt efter varer uden nogensinde at frygte, at nogen vil nuppe vores ejendele. Det samme gør sig gældende i toget, taxaen eller bussen. Du mister ingen ejendele og kan tilmed blive genforenet med dem, hvis du skulle glemme dem, når du står af.\nMobiltelefoner og penge kan trygt ligge på cafébordet, mens du henter din kaffe eller en serviet.\nJeg glemmer at låse bilen i garagen, og Martin glemmer ofte hoveddøren.\nVi stoler på hinanden og et ord er et ord, når vi betaler depositum for en vare eller service uden at få så meget som en kvittering.\nDet kan virke grænseoverskridende, når man som dansker oplever, at her ikke er nogen form for privatlivets fred. Det er helt klart en pris at betale, når man vælger at bosætte sig her til lands.\nTil gengæld får vi tryghed og sikkerhed.\nOg sjovt nok opnår vi – ligesom i Danmark – en gensidig tillid og respekt i samfundet, der er hjulpet på vej af en seriøs strafferamme for selv småforseelser. Men – hvis vi er lovlydige borgere, der kun ønsker at hjælpe og samarbejde med alle andre borgere – så kan det være en pris, der er værd at betale.\nDet hænder, at en journalist, researcher eller forfatteraspirant gør mig lidt pirrelig. En gang i kvartalet, for nu at være helt præcis. Og jeg gætter på, at …


Nyhedsbrev fra Ligebehandlingsnævnet december 2017 — Ankestyrelsen\nNyhedsbrev fra Ligebehandlingsnævnet december 2017\nNyhedsbrev fra Ligebehandlingsnævnet december 2017 Ligebehandlingsnævnet har i december 2017 afgjort 7 sager. Du kan i nyhedsbrevet læse et resumé af sagerne https://ast.dk/naevn/ligebehandlingsnaevnet/nyheder-fra-ligebehandlingsnaevnet/lbn/nyheder-2017/nyhedsbrev-fra-ligebehandlingsnaevnet-december-2017 https://ast.dk/logo.png\nLigebehandlingsnævnet har i december 2017 afgjort 7 sager. Du kan i nyhedsbrevet læse et resumé af sagerne\nMøde d. 13. december 2017\nEn mandlig studerende fik afslag på en ansøgning til en deltidsstilling som kontorassistent. Det fremgik af jobopslaget, at ansøgere skulle varetage en rolle som ”værtinde”, og klager mente derfor, at afslaget var udtryk for forskelsbehandling på grund af køn. Nævnet vurderede, at betegnelsen ”værtinde” var i strid med ligebehandlingslovens forbud mod kønsbestemt annoncering. Klagers ansøgning var imidlertid ikke omfattet af lovens beskyttelsesområde. Udover den aktuelle klage havde han inden for kort tid også klaget til nævnet over afslag på to fuldtidsstillinger hos andre virksomheder, som annoncerede efter henholdsvis en værtinde og en kvindelig medarbejder. Nævnet vurderede, at klager, som var indskrevet på et fuldtidsstudium, ikke havde søgt stillingen hos indklagede for at opnå ansættelse, men alene for at indbringe sagen for nævnet med det formål at opnå en godtgørelse for kønsdiskrimination.\nSøgte stilling for at opnå godtgørelse (j. nr. 2017-6810-33485)\nAfdelingsleder med muskeldystrofi kunne ikke længere udføre sit arbejde\nEn afdelingsleder hos en detailforhandler af autoreservedele blev afskediget, fordi han som følge af muskeldystrofi havde behov for yderligere nedsættelse af sin arbejdstid. I en længere årrække havde han arbejdet fuld tid, men i april 2016 fik han nedsat sin arbejdstid til fire timer dagligt som følge af generne fra sin sygdom. I maj 2017 fik afdelingslederen behov for at nedsætte arbejdstiden yderligere til to timer dagligt, og han blev herefter afskediget. Hans arbejde indebar ekspedition af ordrer, afhentning af varer på hylder og pakning af varer i en afdeling, hvor alle medarbejdere som udgangspunkt foretog alle funktioner. Nævnet vurderede, at afdelingslederen ikke længere var egnet og disponibel til at udføre de væsentligste funktioner i stillingen. Som følge af nedsat kraft og smerter havde han således svært ved at udføre sin arbejdsfunktion, der indebar at rejse sig fra en stol og løfte varer, ligesom han alene kunne arbejde op til to timer om dagen.\nAfdelingsleder med muskeldystrofi kunne ikke længere udføre sit arbejde (j. nr. 2017-6810-46611)\nMedarbejder i fleksjob kunne ikke arbejde på fuld tid\nMedarbejder i fleksjob kunne ikke arbejde på fuld tid (j. nr. 2017-6810-17941)\nKvinde af afrikansk oprindelse nægtet adgang til restauration\nDet var ikke i strid med lov om etnisk ligebehandling, at en kvinde af afrikansk oprindelse blev afvist ved døren til en restauration. Der var ikke i sagen fremlagt oplysninger, der tydede på, at afvisningen var begrundet i kvindens hudfarve eller etniske oprindelse. Kvinden fik derfor ikke medhold.\nKvinde af afrikansk oprindelse nægtet adgang til restauration (j. nr. 2017-6811-43589)\nKvinde afskediget på grund af fertilitetsbehandling\nKvinde afskediget på grund af fertilitetsbehandling (j. nr. 2017-6810-13154)\nFormandsafgørelser december 2017\nEn kvinde mente, at Kriminalforsorgen havde lagt urigtige oplysninger til grund i en personundersøgelse af hende. Dette klagede hun over til Ligebehandlingsnævnet med henvisning til, at hun havde været udsat for forskelsbehandling på grund af køn. Der var ikke oplysninger i sagen, der gav anledning til at formode, at kvinden havde været udsat for forskelsbehandling på grund af køn. Ligebehandlingsnævnet afviste at behandle klagen med henvisning til, at det var åbenbart, at hun derfor ikke kunne få medhold i sin klage. Afgørelsen blev truffet af nævnets formand.\nKlage blev afvist (j. nr. 2017-6811-59310)\nEn sygeplejerske mente, at en styrelse i deres sagsbehandling og trufne afgørelser om kvindens autorisation som sygeplejerske havde lagt vægt på urigtige oplysninger. Dette klagede hun over til Ligebehandlingsnævnet med henvisning til, at hun havde været udsat for forskelsbehandling på grund af social oprindelse. Der var ikke oplysninger i sagen, der gav anledning til at formode, at styrelsen i deres sagsbehandling eller i de trufne afgørelser havde forskelsbehandlet kvinden på grund af social oprindelse. Ligebehandlingsnævnet afviste at behandle klagen med henvisning til, at det allerede af den grund var åbenbart, at hun ikke kunne få medhold i sin klage. Afgørelsen blev truffet af nævnets formand.\nKlage blev afvist (j. nr. 2017-6811-48058)


Canon Speedlite 600EX-RT - Speedlite Flash - Canon Danmark\nKig nærmere på Canon Speedlite 600EX-RT\nBrug op til 15 Speedlite 600EX-RT-enheder samtidig for dramatiske optagelser med flere flashenheder – perfekt ved optagelse af store motiver, optagelse indendørs eller portrætfotos. Flashenheder kan placeres i én af tre grupper (op til fem ved anvendelse af radiostyret affyring), som kan styres individuelt eller samlet.\nHurtig synkronisering af flash gør det muligt at bruge Speedlite 600EX-RT ved alle lukkerhastigheder – perfekt til udfyldningsflash på solskinsdage. Du kan også prøve 2. lukkergardin eller stroboskopflash til specielle lyseffekter.\nSpeedlite 600EX-RT har samme vejrbestandighed som Canons professionelle EOS-1D X spejlreflekskamera og en stor oplyst punktmatrix-LCD til hurtig og nem betjening.\nFå mere at vide om Canon Speedlite 600EX-RT, dets funktioner og hvad det kan.\nSpeedlite 600EX-RT Bedømmelser og anmeldelser


Parforhold - hvorfor ER det så svært? - Anja Snejbjerg\nParforhold – hvorfor ER det så svært?\naf Anja | apr 8, 2016 | Blog, Parforhold | 0 Kommentarer\nRigtig mange af mine klienter oplever problemer med kærlighed og parforhold. Nogle har svært ved at finde en partner. Andre har mange partnere, men svært ved at forpligte sig til én. En del bliver afhængige af den bekræftelse, det giver hele tiden at forføre en ny. Og andre igen er i et parforhold med mange konflikter. Og nogle er i et parforhold med “fred og ro”, men med meget lidt intimitet og samhørighed.\nMange af os oplever, at parforhold på samme tid er den største kilde til glæde i vores liv og den største kilde til stress og sorg, når det ikke går godt med kærligheden.\nDet handler alt sammen om tilknytning – vi har alle brug for tilknytningsrelationer. Som børn er vi fuldstændig afhængige af vores tilknytningspersoner, der som børn oftest er vores forældre.\nVi er sociale væsener og som voksne er vi også på mange måder afhængige af vores tilknytningspersoner. I voksenlivet er vores tilknytningsperson, i vores moderne samfund, primært vores kærlighedspartner.\nForskning har vist, at mennesker, der lever uden en tæt relation til en kærlighedspartner trives dårligere, er mere fysisk syge og lever kortere, end mennesker, der lever i lykkelige parforhold. (Sue Johnson: “Hold mig – en vejviser til varig kærlighed”, Forlaget Mindspace 2015))\nMennesker som derimod lever i trygge parforhold er mere modstandsdygtige overfor stress, depression og klarer sig bedre helbredsmæssigt, end dem som lever i utrygge forhold eller alene. (Sue Johnson: “Hold mig – en vejviser til varig kærlighed”, Forlaget Mindspace 2015))\nDerfor er der god grund til at arbejde på sin evne til at indgå i trygge tilknytningsrelationer – også selvom man er en del af de ca. 50 % af befolkningen, der er vokset op med et utrygt tilknytningsmønster.\nHvem vokser op med en TRYG tilknytningsstil?\nCa. 50 % af alle mennesker vokser op i familier, hvor forholdene til deres forældre er trygge og udvikler som følge af dette et trygt tilknytningsmønster. Et trygt tilknytningsmønster kræver en såkaldt sikker base, dvs. at barnet har en oplevelse af og en erfaring med at omsorgspersonen er tilgængelig både fysisk og følelsesmæssigt, når barnets tilknytningsadfærd er aktiveret, dvs. når barnet har brug for den voksne.\nFor at barnet kan udvikle et trygt tilknytningsmønster til sin omsorgsperson kræves det, at omsorgspersonen er lydhør og sensibel overfor barnets signaler, er i stand til i tilstrækkelig præcis grad at kunne aflæse disse og imødekomme dem adækvat – dvs. hverken overstimulere eller understimulere.\nUdviklingen af et trygt tilknytningsmønster danner grundlag for den senere udvikling af selvværd, selvtillid og selvstændighed, som betyder, at barnet senere i livet er i stand til at være alene uden at føle sig ensom og kan berolige sig selv.\nDenne gruppe af børn vokser op og danner en tryg tilknytningsstil som voksne. Voksne, der har en tryg tilknytningsstil er i kærlighedsrelationer komfortable med nærhed, kan tilknytte sig uden at miste sig selv, er tillidsfulde, i stand til at modtage og give støtte og er modstandsdygtige under stress.\nDe tre typer af utryg tilknytning\nDen øvrige halvdel af os er vokset op i familier, hvor forholdene på en eller anden måde ikke har været optimale for at vi kunne udvikle en tryg tilknytningsstil. Vi har, som følge af dette, udviklet en form for utryg tilknytningsstil, som besværliggør vores parforhold og andre relationer på forskellige måder som voksne.\nPsykologer har identificeret tre forskellige former for utryg tilknytningsstil:\nUtryg undvigende tilknytningsstil\nUtryg ambivalent tilknytningsstil\nHvis du vil vide mere om, hvad der karakteriserer de tre utrygge tilknytningsmønstre, om hvordan de opstår, hvilke problemer, de giver i parforhold. Og ikke mindst om, hvordan du udvikler en mere tryg tilknytningsstil, som voksen – og dermed et mere harmonisk parforhold – så følg med her på bloggen og tilmeld dig mit nyhedsbrev her under dette indlæg.


mademoiselle Mille: 2014\nJeg har længe gået med tanken om gerne at ville være art director, grafiker, webmaster eller lignende ude i fremtiden. Men jeg tror nu at jeg beholder det på hobby plan, og går en anden vej. Lige nu er jeg ret hooked på at skulle læse kommunikation. Og engelsk. International virksomhedskommunikation måske. Det er min plan lige nu, men hvem ved om den ikke er ændret om en måned eller to.\nDet er rart at være i England her på mit sabbatår. Jeg udtænker alle mulige planer med mit liv, om de bliver til noget, det er der vist ingen der ved. Men det man brænder for, må man kæmpe for. Det man ikke brænder for, må stå lidt i baggrunden. Jeg snakkede med min bedste veninde omkring det for ikke så længe siden (altså over facetime). Man skal kun lave de ting man gider. Men hvem gider gøre rent? Hvem gider gå på arbejde? Hvem gider være syg? Man kan ikke kun lave ting man kan gider, for så går livet i stå. Man må bare få det bedste ud af de ting man ikke gider, og være glad for det man har - ellers udvikler man sig heller aldrig!\nIndsendt af Mille Dinesen kl. 10:22 PM\nVandbakkelser på mors fødselsdag\nForberedelsestid: 1 times tid\nEvt. flødeskum og glasur\nSmelt smørren, kom vandet i og bring det i kog\nGryden tages af varmen og køles i 5-10 minutter\nÆggene tilsættes et af gangen, og der piskes med håndmixer cirka i et minut for hvert æg\nTil sidst tilsættes der kartoffelmel, og der piskes en sidste gang\nDejen er færdig når den er blevet til en tyk cremet masse, som selv kan holde faconen\nDer sættes klatter af dej med to spiseskeer på en bageplade\nVandbakkelserne bages først ved 225 grader i 8-10 minutter\nDerefter skrues der ned på 180 grader og vandbakkelserne bager efterfølgende i 18-20 minutter\nAfkøl bollerne på en rist og opbevar dem i en tætsluttende beholder\nSkær evt. vandbakkelserne op og kom pisket flødeskum i og mørk glasur på låget inden servering\nI løbet af bagningen må du ikke åbne ovnen, fordi de dermed kan falde sammen - vent til de er helt færdige\nDejen inden tilsætning af æg\nIndsendt af Mille Dinesen kl. 11:17 AM\nForberedelsestid: 30 minutter - Kagen bliver kun bedre, hvis den laves dagen inden den skal på bordet.\n400 g gulerødder (revne)\nPynt: Kiwi, mango og jordbær\nHak daimen, knus makronerne og kom det i bunden af et tærtefad\nPisk fløden stiv, kom flormelis og vaniliesukker og vend creme fraiche\nLæg cremen over makronbunden og til sidst gulerødderne\nKom desserten på køl og pynt inden servering\nIndsendt af Mille Dinesen kl. 1:39 PM\nEtiketter: Chokolade, Dessert, grøntsager, Kage\nStudent anno 2014\nENDELIG blev det min tur, jeg er færdig som student efter 10 års folkeskole, ét års efterskole, ét års almindelig gymnasie og to år på Studenterkursus - det er med lykke, men også vemod, at jeg nu endelig føler jeg starter mit liv som voksen. Jeg skal ud selv at drage erfaringer, tage vigtige beslutninger for min fremtid og ikke mindst leve livet, som jeg nu vil det - uden at skulle tænke på fravær, karakterer, afleveringer eller lektier der skal laves. Jeg blev student tirsdag i studenterugen, med et dejligt 12-tal i psykologi, hvorefter jeg fejrede det med nogle veninder, mormor, morfar, lillebror Malte og mine forældre hjemme på terrassen med smørrebrød. Super eftermiddag med fuld solskin, rosévin og hyggeligt samvær.\nOnsdag morgen fløj jeg sammen med min mor fra Karup til Kastrup lufthavn, hvorefter vi fandt vej til Frederiksberg VUF, hvorfra min ældste storebror blev student også efter to år på Studenterkursus. Vi havde en rigtig hyggelig dag i København, hvor vi spiste på café Kystens Perle, i Kastrup ude ved Den Blå Planet, hvorefter vi gik langs Amager Strandpromenade ind mod deres lejlighed, hvorefter vi slog os ned lige uden for kirkegården i Sundbyøster og spiste ben fra Bones.\nTorsdag morgen fløj vi hjem igen, og om aftenen var der dimission på skolen - efterfulgt af en bytur. Fredag studenterkørsel, hvor vi besøgte et par stykker fra klassen (billedet nedenfor viser den lille klasse på besøg hos mig ;-)), hvor jeg efter kørslen tog til studenterfest ved en veninde og igen så i byen og lørdag fik den så for fuld skrue til min egen studenterfest med besøg af familie og bedste veninder og kærester med god mad og lidt for meget godt til ganen. Det hele endte dog selvfølgelig med en rigtig god bytur på Hernings bedste steder igen, da de fleste gæster var taget hjem.\nAlt i alt, en super dejlig uge med rigtig søde mennesker, mange lykønskninger fra nær og fjern, pæne blomster, rigtig gode gaver, god mad og drikke, fuld solskin, lidt for meget dans på Crazy Daisy, et koldt gys i søen, to flyveture, alt for lidt søvn, smil, grin og rigtig gode oplevelser.\nIndsendt af Mille Dinesen kl. 5:24 PM\nEtiketter: Billeder, Blomster, eksamen, Gaver, hygge, København, Skole, Sommer, Studenterkurset, Uddannelse, Veninder\nHjemme hos os, tror jeg vi har en uskreven regel om at vi skal have kylling om fredagen - det er i hvert tilfæde sjældent at vi ikke får kylling og i går aftes stod den på kyllinge burger. Min mor er så god til at lave selv det mest kedelige mad spændende, og det gjorde hun igen i går. Burgerboller med barbecuestegt kylling, iceberg, rødbede og gulerødder skåret i strimler, radiser fra haven, forårsløg, dressing og hjemmelavet guacamole samt nogle nye marinerede rødløg hun er begyndt at lave (de smager super godt, så mon ikke jeg ligger opskriften på bloggen i nærmeste fremtid).\nVi fandt en solplet på terrassen hvor vi spiste, inden jeg tog til fodboldkamp sammen med Pernille. Vildbjerg SF mod Holstebro Boldklub, de spillede om oprykning til Danmarksserien fra Jyllandsserien, men desværre gik vi skuffede derfra med en sejr til udeholdet på 1-2. Vi havde ellers håbet vores tilstedeværelse ville give dem en sejr, da vi ellers ikke er specielt meget fodboldentusiaster, men vi jublede hver gang Vildbjerg fik bolden, selvom det ikke hjalp specielt meget!\nIndsendt af Mille Dinesen kl. 10:32 AM\nEtiketter: Aftensmad, familie, Fodbold, Hjemme, Veninder\nEtiketter: Billeder, hygge, Natur, Opture, Sommer, Veninder, Vesterhavet\n// Jeg blev 20 år / Til mors dag bagte jeg chokoladehorn / Jeg holdte fødselsdag / Vi har fundet en ny mis, vi skal have midt i sommerferien (Ludvig) / Jeg var til galla på skolen / Jeg fik en rose af min galla partner og gode klassekamerart / Jeg fejrede sidste skoledag med klassen / Jeg var til Bettinas 20 års fødselsdag med kagebord / Jeg grillede skumfiduser over bål med Pernille og Bettina //\nEtiketter: Billeder, Blomster, Chokolade, familie, Fest, Fødselsdag, Have, Instagram, Kjole, Opture, Skole, Sommer, Veninder\nFaldt i går eftermiddags over disse fine juveler og krystaller på pinterest, og tænkte med det samme et det var da et projekt der var let at gå til - hvis ellers man havde en printer med nok blæk i, som jeg uheldigvis ikke har lige for tiden. Men det lykkes mig da alligevel at få lavet otte juveler, uden printeren havde brugt alt blæk på at printe A4 papiret med juveler og krystaller som Mini-eco har været så venlig at dele med alle os andre på nettet. Skabelonerne ligger under billederne, god fornøjelse.\nPapirklip juveler skabelon - (mini eco)\nJuveler og krystaller papir-print - (mini-eco)\nDet er ikke nogen hemmelighed, at jeg elsker mine forældres have. Så snart solen skinner, prøver jeg at få mig selv ud at sidde, ligge, gå eller bare slappe af i haven. Mor har indrettet, sammen med far, en hel masse hyggekroge, så man kan næsten altid finde et sted med læ. Det er super lækkert, det eneste jeg synes som mangler er et glas-lysthus, så man også kan nyde solen i det tidlige forår. Men det har mor vist også på hendes have to-do liste. ;-)\nIndgang (og garage)\nEtiketter: Billeder, Blomster, grøntsager, Have, Hjemme, hygge, Natur\nJeg har fået overstået de første fire eksaminer ud af seks i alt. Almen studieforberedelse samt dansk, engelsk og spansk skriftlig. Det er super lækkert, så nu har jeg over 14 dage til den næste eksamen finder sted. Jeg er har i dag så småt begyndt at rydde op i mine notater i engelsk, og fået lavet et dokument til hvert emne og det samme i psykologi. Nu skal jeg bare i gang med at læse op, der er jo nok at tage af. :-)\nFlyveferien er gået med venindehygge i stor stil, nogle timer i køkkenet, en lille shoppetur, læsning, slået græs (3 gange! :o - utroligt som det gror) og lavet lister over alle mulige mærkelige ting. Det er vildt så hurtigt som tiden går, når man har det godt og hygger sig.\nIndsendt af Mille Dinesen kl. 3:41 PM\nEtiketter: Blomster, eksamen, Hverdag, hygge, Sommer, Studenterkurset, Uddannelse


Set udefra | Tanker om politik og historie...\nTanker om politik og historie…\nPosted in Dansk Folkeparti, Højrefløjen by polyb on 6. marts 2010\nMorten Uhrskov Jensen er i et blogindlæg meget fortørnet over, at Lars Trier Mogensen, i et par indlæg i Politiken, har sat Dansk Folkeparti lig med højreradikalisme.\nDet kan man jo umiddelbart godt forstå – personligt synes jeg også forsøg i den retning normalt er lidt platte.\nMen hvor godt slipper Morten Uhrskov Jensen så afsted med sin kritik af Lars Trier Mogensen?\nUhrskov starter sit blogindlæg med følgende :\nSå har Politikens åndelige undermåler Lars Trier Mogensen været på banen igen, hele to gange på to dage. Og når evnerne er begrænsede, må man gøre, som det hedder i vendingen, »Og præsten hævede stemmen, idet argumentationen var svag«.\nAltså, Lars Trier Mogensen har en svag argumentation, og derfor bliver han nødt til at te sig som en undermåler. Med det udgangspunkt må vi vel så forvente, at Uhrskov selv har sin argumentation i orden.\nMen det er selvfølgelig ikke tilfældet…\nUhrskov “underbygger” dybest set sin kritik på følgende måde.\n1. Definition af “højreradikalisme”.\n2. Dansk Folkeparti hører ikke under denne definition.\n3. Lars Trier Mogensen er en løgner.\nLad os starte med definitionen af “højreradikalisme”. Uhrskov skriver :\nJeg har ikke kunnet finde en entydig definition på denne betegnelse på dansk…\nMan undres allerede her over hvorfor manden så bliver enormt forarget over at se Dansk Folkeparti kategoriseret som “højreradikal”?\nNå, men heldigvis har Uhrskov fundet en tysk definition af begrebet som vi kan bruge. Eller, det har han så alligevel ikke direkte, for hans Wikipedia link henviser til at begrebet politisk set “ofte” bruges synonymt med “højreekstremisme”, og det er så definitionen af “højreekstremisme” han benytter derfra. Har vi heller ikke en dansk definition på det begreb? Nå…\nUhrskov fortsætter så med “argumentationen” for hvorfor Dansk Folkeparti ikke kan kategoriseres som “højreradikal” :\nDet er løgn fra ende til anden. Enhver kan forvisse sig om dette ved at læse Dansk Folkepartis partiprogram, som bygger på et demokratisk samfundssyn under den danske grundlov.\n“Min modstander lyver, det kan enhver da selv se…”\nSå har vi fået det sat på plads. Enhver kan da selv se at Uhrskov har ret…\nFor ligesom at afrunde hele sin kritik af bruddet på Godwin’s law, slutter Uhrskov lige af med at smide sin egen nazi beskyldning tilbage i hovedet på Lars Trier Mogensen og Politiken :\nSom sit åndelige forbillede bruger han Goebbels taktik med argumentum ad nauseam, hvor løgnen gentages til bevidstløshed, hvorefter den ender med at blive troet.\nLars Trier Mogensen er en fremragende repræsentant for den overgang, som Politiken nu har fuldbragt fra centrum-venstre avis til at være kulturnihilisternes Der Stürmer.\n« Hykleri og overfald hos Frit Danmark\nBesættelsen – hvad nu hvis? »\nvhs said, on 6. marts 2010 at 20:56\nNej, hvordan kan du dog holde ud at læse den [selvcensureret] persons skriblerier? Grunden til at jeg ofte kritiserer f.eks. Politiken er ikke at denne avis er værre end så mange andre, men at der er grænser for hvad jeg kan holde ud at læse uden at få kvalme, sure opstød og opgive alt håb for og tro på menneskeheden. Jyllandspostens kryptofacistoide bloggere er langt ud over den grænse.\nHvorom alting er… Han er godt nok dårlig til wikipedia! Når han har fundet et lille opslag med ordet “rechtradikal”, så ville det da være oplagt – hvis man havde intelligens og hæderlige intentioner – at slå op på den første definition, der gives, hvor beskrivelsen er “steht für eine Variante des Radikalismus” – altså går man naturligvis videre til “Radikalismus”, hvis man vil have at vide hvad “es steht für”.\nHelt ærligt – han er stolt danskerdansker med en ideologisk mission om at bevare og fastholde “Den Danske Kultur”… og så kan han ikke engang finde ud af noget så dansk og fælles-germansk som “sammensatte ord”.\nNå. Havde han haft lidt kendskab til sin egen sprogstamme og til hvordan leksika fungerer, så ville han som sagt været gået videre til “Radikalismus”, hvor han bl.a. kunne læse, at “Radikalismus bezeichnet man eine politische Einstellung, die grundlegende Veränderungen an einer derzeit herrschenden Gesellschaftsordnung anstrebt” og endvidere, at “Er kann dabei politisch sowohl links als auch rechts angesiedelt sein oder etwa auch in Form eines politisch-religiösen Fundamentalismus vorliegen.”\nOversat: Radikalisme er det at ønske grundlæggende samfundsforandringer. At ønske at indføre etnokrati, at afskaffe menneskerettighederne, at afskaffe statsborgerskabets sikkerhed som juridisk basis for andre rettigheder, at afskaffe fundamentale retsprincipper… er blot nogle få eksempler på holdninger, som Dansk Folkeparti (og så vidt jeg ved, også Morten Uhrskov Jensen) har, og som bestemt må siges at være “grundlæggende samfundsforandringer”, der ligger til højre i det politiske spektrum.\npolyb said, on 6. marts 2010 at 21:25\nHar i øvrigt kigget lidt rundt på din blog, og det ser bestemt interessant ud.\nHehe, kan godt se din pointe. Jeg ved sgu ikke hvorfor, men der er bare et eller andet der drager mig hen disse steder. Det er som om det til tider er helt uvirkeligt det folk mener og skriver, og derfor interessant på et eller andet underligt plan. Derudover vel også bare at det er “sjovest” at diskutere med folk man er grundlæggende uenig med (når de da en sjælden gang imellem rent faktisk gider).\nJeg er dybest set enig – med det forbehold at jeg tror (håber) at der er en forskel på retorik, ideologi og realpolitik i den henseende. DF er måske retorisk og til dels ideologisk højreradikale på mange områder, men det er ikke noget der (endnu?) er kommet til direkte udtryk i deres politiske virke.\nvhs said, on 8. marts 2010 at 18:44\nLige for at være på den sikre side: Det var naturligvis ikke ment som nogen kritik at du “spilder tid” på mere eller mindre antidemokratiske skribenter 🙂 Det var bare en konstatering af, at jeg selv ikke har overskuddet eller lysten til det (jeg har skam selv sågar studeret værre højreekstreme fora, men jeg har besluttet mig for ikke at gide mere).\nAngående Dansk Folkeparti, så har du delvist ret i, at de da heldigvis ikke har fuldstændig magt som de har agt (hvor meget samfundsmæssig indflydelse de har, kan debateres). Men det er vel næppe et afgørende kritierie for bedømmelse af et partis politik? DNSB (uden øvrig sammenligning med DF) har jo gudsketakoglov heller ikke nogen stor indflydelse, men det betyder jo ikke, at vi ikke kan sige noget om deres holdninger – holdninger behøver ikke at være realiserede som handlinger før de kan vurderes.\nSuperman said, on 17. marts 2010 at 23:57\nWow – I er da kommet helt ude på overdrevet her.\nF.eks. ret sjovt at VHS først siger at han næsten ikke læser JP og farlige Morten U., for dernæst at konstatere en hel masse fæle radikale ideer som Morten U. ifølge ham går ind for.\nOgså ret sjovt at gøre nar ad ham, for at han ikke gider undersøge præcist hvad højreradikal betyder, når VHS jo åbenlyst ikke selv ved hvad fascist betyder – selvom du tydeligvis er glad for ordet som skældsord.\nOg polyb hævder at undres over at nogen forarges over at blive kaldt højreradikal når de ikke kan finde en præcis definition. Undres du virkelig polyb, eller er det en lille løgn\nHvis jeg kalder dig idiot – så bliver du nok også fornærmet, og jo også selvom du måske ikke kan finde en præcis definition. Er det svært at forstå ??\nMorten U. forlkarer at Lars Trier lyver. Du glemmer vist at argumenterer for hvorfor det er forkert. Du skriver blot sarkastisk; “så har vi fået sat det på plads” som om du derved har argumenteret imod. Rimeligt plat.\nOg angående Morten U. brug af nazi-kortet. Så er det jo noget han i tidligere indlæg tydeligt har gjort opmærksomt på han finder plat – men som et rimeligt modsvar når nu det er niveauet hos modparten.\nDet kan bryde sig om eller lade være, men hovedproblemet er jo hos politiken.\nDu har altså intet sagligt indvendt mod Urhskovs indlæg. Blot lidt polemisk platteslageri hvorefter du har fået besøg af VHS, en tosse ude fra overdrevet, der jo tydeligvis selv har ret radikale ideer der bryder fundamentalt med alm forståelse af demokrati, parlamentarisme og frihedsrettigheder.\nOg det samme gælder jo for dig selv når du identificerer dig som socialist – en ideologi der jo indebærer et radikalt brud med fundamentale retsprincipper.\npolyb said, on 18. marts 2010 at 07:58\nDu er mere end velkommen til at kommenterer og bidrage til debatten herinde, men lad venligst vær med at kalde undertegnede eller andre der kommenterer herinde for idioter, tosser osv. Jeg vil gerne forsøge at holde et klima folk kan holde ud at være i, og gider simpelthen ikke at dette sted skal være endnu en sump af personangreb – dem er der mere end nok af rundt omkring.\nJeg angriber Uhrskovs argumentation, ikke direkte hans påstande. Altså, hans argumentation er, at Lars Trier Mogensen lyver “fordi det kan enhver jo selv se”. Hvorvidt Uhrskov har ret i sin påstand eller ej, er irrelevant i forhold til hans fejlargument.\nDet gør da blot manden til en endnu større hykler hvad det angår.\npolyb said, on 6. februar 2012 at 09:55\nLidt sjov dobbeltmoral fra Morten Uhrskov – apropos hans henvisning til tysk Wikipedia.\nTil en debattør, der bruger netop tysk Wikipedia, skriver Uhrskov i debatsporet under hans nyeste blogindlæg:\nHvad tror du egentlig, du beviser ved at henvise til tysksprogede sider? Så kunne vi jo også begynde at skrive Hadersleben i stedet for Haderslev.\nOpfordring til Danskernes Parti: Skift navn\nJyllands-Posten forfalsker sin egen historie!\nPolitiken for h…… da!\nOle Birk Olesen indrømmer: Har ikke læst Atlas Shrugged\npolyb on Nazismen er ikke placeret på venstrefløjen\nrasmus henriksen on Nazismen er ikke placeret på venstrefløjen\nMorten - - - on Uriasposten Classic\nMikkel søndergaard on Besættelsen – hvad nu hvis?\nT. L. R. on Muslimer under 2. verdenskrig\nKategorier Vælg kategori Østasien (6) Computerspil (1) Dagens hykler (6) Dansk Folkeparti (16) De Konservative (5) Debunking (26) Fascisme (3) Fodbold (1) Højrefløjen (67) Historie (23) Hockey (1) Liberal Alliance (9) Liberalisme (13) Medierne (19) Mellemøsten (5) Nazisme (12) Politisk kategorisering (15) Random thoughts (14) Socialisme (4) USA (8) Valgsystemer (1) Venstrefløjen (4)\nArkiver Vælg måned marts 2015 (1) december 2013 (1) august 2013 (2) marts 2013 (1) juli 2012 (2) juni 2012 (1) maj 2012 (1) april 2012 (1) januar 2012 (1) december 2011 (1) november 2011 (1) oktober 2011 (1) september 2011 (3) august 2011 (3) juli 2011 (3) juni 2011 (2) maj 2011 (1) april 2011 (1) februar 2011 (2) januar 2011 (3) december 2010 (3) november 2010 (5) september 2010 (6) august 2010 (5) juni 2010 (10) maj 2010 (10) april 2010 (8) marts 2010 (11) februar 2010 (4)\nVil du modtage en email når der er nye indlæg på bloggen?\nTast din email herunder :


Hvordan påvirker 10 pounds overvægt dit liv?\nAt tabe kun 10 kg. Kan have stor indflydelse på dit helbred, ifølge kardiothoracic surgeon og tv personlighed Dr. Mehmet Cengiz Oz. At være overvægtig øger risikoen for at udvikle diabetes, har kræft og lider af højt blodtryk. Personer, der er overvægtige, er mere tilbøjelige til at lide af seksuel dysfunktion og kan opleve lave selvværdsproblemer.\nTilføjet vægt kan forværre eventuelle smerter i led eller muskler, du måske allerede har. Jo mere overvægtige du er, jo værre smerten, men selv et par ekstra pund kan lægge ekstra tryk på dine knæ. Ifølge Dr. Oz tilføjer hvert pund ækvivalenten af 3 kg. Af pres på dine knæ. Det betyder 10 lbs. Sætter 30 lbs. Af pres på knæ og kan øge risikoen for at udvikle slidgigt.\nEthvert tilsat fedt i din krop vil påvirke dit kolesterol. Hvis du har 10 lbs. Ekstra, så har du sandsynligvis højere kolesterol end nogen i det sunde vægtinterval. Højt kolesterol kan føre til hjertesygdomme og øge risikoen for hjerteanfald.\nAt være bare 10 pund. Overvægtige kan indsnævre din luftrør, hvilket gør det vanskeligere at trække vejret. Dette kan øge din risiko for at udvikle søvnapnø. Selvom du ikke gør det, kan du stadig have problemer med at være komfortabel og måske ende med at sove i korte udbrud gennem natten og vågne regelmæssigt. Dette kan lade dig føle dig træt og såre din mentale årvågenhed næste dag.\nAt være bare 10 pund. Overvægt kan sænke dine energiniveauer, så du bliver træt og groggy både fysisk og mentalt. Drop 10 lbs. Og dine energiniveauer kommer helt op. Du er også tilbøjelige til at føle dig mindre oppustet og ubehageligt. Da overvægt er påvirket af din luftrør, kan du måske komme ud af pusten hurtigere, selv når du gør mild motion. Hvis du har aktive unge børn eller en hund, der har brug for regelmæssig at gå, de ekstra 10 kg. Kan føle sig som en tung byrde.\nPrevious Previous post: Hvor mange kalorier er i en lamskind?\nNext Next post: Mad til sunde æggestokke


OO - Olmocabe Online 1 år siden 0 Comments\nAt have en printer er for mange meget vigtigt. Selvom alt efterhånden er blevet digitalt, så vælger mange alligevel at have en printer. Mange bruger deres printer som en sikkerhed. Det er en meget stor sikkerhed at have, hvis man pludselig har brug f...\nNogle gange kan det virkelig vise sig at være en god idé, hvis man går ind og optager et lån. Det kan faktisk i nogle tilfælde være løsningen på en mulig svær situation, og når muligheden er der for det, så skal man ikke unødigt holde sig tilbage fra...\nMangler dit barn nye sko? Eller leder du efter de perfekte børnesko til gave til et barn i familien eller vennekredsen? Det er efterhånden blevet ekstremt nemt at finde og købe børnesko på nettet, hvor der ofte findes store udvalg af forskellige type...


Lotus Modal Top - Petrol Grey – gai-lisva.dk\nLotus Modal Top - Petrol Grey\nLangærmet T-shirt med dyb rund hals lavet af 100% modal. Et naturligt materiale der lader huden ånde. En delikat T-shirt, som kan bruges til enhver lejlighed.\nLotus T-shirt er en del af vores Classic Basic Collection.\nProduktbeskrivelse - Lotus\nDesignet til at følge dig - Soft & Simple\nVis din smukke décolleté frem i vores tidløse langærmet Lotus T-shirt. Den langærmede T-shirt med en feminin, dyb halsudskæring er ideel til varme sommerdage med en sød nederdel eller dine superbehagelige shorts.\nDen stramme pasform gør Lotus ideel til layering, mens det bløde og elastiske 100 % modal giver dig fantastisk komfort. Det elegante og tidløse design giver dig en T-shirt, du kan style på tusindvis af måder uanset begivenheden, uanset årstiden.\nLængde fra skulder til bund: 66 cm\nÆrme længde: 67 cm\nProduktspecifikationer - Lotus


Politiet er klar til grænseåbning | AVISEN\nPolitiet er klar til grænseåbning\n06:49 - 15. juni 2020\nMandag den 15. juni 2020 åbner Danmark grænserne for blandt andet turister fra Tyskland, Norge og Island, ligesom danskere ikke længere frarådes rejser til de tre lande. For på bedst mulig vis at undgå kødannelser ved den landfaste grænse til Tyskland åbnes to yderligere grænseovergange i dagstimerne, ligesom kontrollen vil kunne gennemføres stikprøvevis, hvis der bliver brug for det. I forbindelse med grænseåbningen opstartes over de kommende dage et frivilligt tilbud om COVID-19-testning ved grænserne.\nTyske turister forventes i stort tal at benytte sig af grænseåbningen mandag den 15. juni. Det forventes at give et stort tryk på den landfaste grænse. For at sikre den bedst mulige afvikling af trafikken og undgå store kødannelser er det besluttet, at to yderligere grænseovergange åbner. Det drejer sig om grænseovergangen i Padborg, der vil være åben mellem kl. 07.00 og 23.00, og grænseovergangen i Pebersmark, der vil være åben mellem kl. 07.00 og 19.00.\nI forbindelse med åbningen kan kontrollen af, om de indrejsende ved grænserne opfylder betingelserne for indrejse til Danmark, ændres til at foregå stikprøvevis, hvis politiet skønner, at den trafikale belastning bliver for massiv.\n“Vores fokus er lige nu på at få trafikken afviklet på en måde, så det giver så få gener for de rejsende ind i Danmark som muligt. Det gælder både godstransport, danskere på vej hjem, beboere i grænselandet og turister. Derfor har vi nu åbnet i alt fem grænseovergange fra mandag morgen, men trafikanterne må fortsat indstille sig på, at der kan opstå kødannelser,” siger politiinspektør Brian Fussing fra Udlændingekontrolafdeling Vest ved Syd- og Sønderjyllands Politi og fortsætter:\n“Udenlandske turister skal fortsat kunne dokumentere, at de har booket seks overnatninger i Danmark, og de vil som udgangspunkt blive mødt med et krav om at fremvise denne dokumentation. Vi beder dem derfor have den klar.”\nPolitiet opfordrer derfor folk, der kommer sydfra og skal ind i Danmark til at væbne sig med tålmodighed, køre hjemmefra i god tid og følge med i trafikmeldingerne om, hvornår og hvor det bedst kan betale sig at krydse grænsen. Rejs gerne på ydertidspunkter som fx tidligt om morgenen og sent om aftenen.\nTesttilbud ved de landfaste grænser rulles ud i løbet af ugen\nI Testcenter Danmark er der i dag tilbud til alle voksne danskere uden symptomer om en test for COVID-19. Der er således oprettet 18 teststeder rundt om i Danmark.\nI takt med at samfundet åbnes for turister fra Tyskland, Norge og Island samt danskeres udrejse til de tre lande, vil myndighederne udvide testtilbuddet, så indrejsende vil have mulighed for at tage en test for COVID-19 ved grænseovergangene. Tilbuddet gælder både danskere, som vender hjem fra udlandet, og udlændinge, som rejser til Danmark.\n“I forbindelse med åbningen af grænserne etablerer vi nye faste teststationer i Københavns Lufthavn og ved landegrænsen til Tyskland. Herudover vil vi være til stede med mobile løsninger rundt omkring i landet, fx i forbindelse med færgeankomster. Formålet er at gøre det så let som muligt for personer, som rejser ind i Danmark, at lade sig teste. På den måde øger vi vores muligheder for at fange det tidligt, hvis danskere skulle være blevet smittet på en udlandsrejse, eller hvis smittede udlændinge rejser ind,” siger politidirektør Svend Larsen.\nMens tilbuddet om test af danskere, som vender hjem fra udlandet, generelt er tilgængeligt nu, arbejdes der på, at der i starten af indeværende uge kan tilbydes test til et begrænset antal indrejsende personer uden CPR-nummer i Københavns Lufthavn. Det skyldes, at den nødvendige it-løsning, som vil skulle tilvejebringes for i stor skala at teste folk uden dansk CPR-nummer, er ved at blive færdigudviklet i disse dage.\n“I Københavns Lufthavn kan vi fra mandag teste danskere – altså personer med CPR-numre, og herefter i mindre skala øvrige indrejsende, dvs. turister eller andre uden CPR-nummer, som kommer til Danmark for fx at arbejde. Vores it-systemer er desværre ikke klar til i stor skala at håndtere personer, der ikke har et personnummer. Vi forventer at være klar med tilbud om test til alle udenlandske turister inden længe. Men indtil da vil det foregå lidt håndholdt i Københavns Lufthavn,” siger direktør i Testcenter Danmark, Anne-Marie Vangsted.\nHvis en udlænding, der ønsker at indrejse, udviser tydelige sygdomstegn, som for eksempel hoste, tegn på feber eller lignende, vil den pågældende fortsat blive afvist ved grænsen.\nTest hos Testcenter Danmark og dermed test ved grænseovergangene er fortsat frivillig og kun for asymptomatiske personer – altså personer, der ikke har symptomer på at være smittet med coronavirus.\nSå længe, der er overskydende testkapacitet, kan alle danskere over 18 år fortsat bestille tid til test på coronaprover.dk, hvor de vil blive testet i de faste teststationer rundt om i landet.


Spillet om dine penge – Rødovre Lokal Nyt\n6. aug 2020, 15:14\nR¿dovre Kommune for overgivet v¾kstpris af Ernst & Young\nPå midtersiderne i den kommende avisen kan du følge tilblivelsen af budgettet, der styrer dit lokale liv Foto: Arkiv\nBag om budgettet Børnehaver, veje, grønne områder, plejehjem, idrætsanlæg, kultur og skoler. Hvem skal have penge, når budgettet skal ligges. Hvor skal der effektiviseres, investeres eller spares? Det er nogle af de spørgsmål, kommunens budget hvert år forsøger at svare på. Men inden da er spillet om pengene igennem en kompliceret rejse, og det er faktisk lige nu, at du kan få indflydelse.\nHvert år vedtager politikerne i Rødovre en række effektiviseringer, der skal gøre tingene i kommunen nemmere og samtidig spare penge. Sideløbende fordeler og investerer de milliarder af kroner til alt fra skoler og veje til plejehjem og kunstgræsbaner.\nMen hvad er egentlig op, og hvad er ned i det store spil om dine penge?\nHvem foreslår, hvad der skal investeres i, hvem vurderer, hvor der kan spares, og hvornår kan du eller din forening råbe højt, hvis vores fællesskab er ved at lave en fejl?\nOfte er det først, når pengene allerede er sparet, at borgerne slår ud med armene, og der er det for sent.\nDerfor tager vi dig i år med helt ind i maskinrummet, så du kan se, hvad dine penge bliver brugt til og giver dig en ekstra mulighed for forstå og påvirke spillet om pengene.\n“Jeg har sideløbende med håndteringen af corona arbejdet med at fremlægge mit første budgetforslag som borgmester. Det er en meget vigtig del af vores kommune,” siger borgmester Britt Jensen (S), der har sagt ja til at delagtiggøre læserne i sine prioriteringer til budgetforslaget.\nDen politiske proces med at behandle budgettet starter først efter sommerferien.\nDet konkrete budgetforslag bliver offentliggjort på mandag den 3. august. Kommunalbestyrelsen 1. behandler budgetforslaget den 1. september – den endelige vedtagelse af budgettet sker med 2. behandlingen den 6. oktober.\nMen hvad dækker disse datoer over, og hvad sker der imellem dem?\nDet er det vi på midtersiderne af denne avis vil forsøge at vise så nemt og overskueligt som muligt. Det manglede bare, det er trods alt dine milliarder, der jongleres med.\nOg borgmesteren og forvaltningen har som startskud til årets forhandlinger valgt at fokusere på to overordnede prioriteringer i budgetforslaget.\n“Det er styrket velfærd – for vores ældre medborgere, for børnene og for dem, der har brug for en hjælpende hånd. Derudover skal vi gøre Rødovre grønnere, så vi gør en forskel for vores fælles miljø og klima,” siger Britt Jensen.\nDen nære velfærd\nEn kommune skal kendes på, hvordan den behandler sine svage borgere, plejer man at sige, og i Rødovre skal vi ikke komme i en situation, hvor det er de svageste borgere, der skal betale regningen for resten af samfundet, mener borgmesteren.\n“Jeg har i mit budgetforslag lagt flere penge ind, så vi kan fastholde den nuværende service til børnene, de unge og vores ældre. Vi bliver flere borgere i Rødovre, og pengene skal følge med,” siger hun og fortsætter:\n“Det bliver et meget stort beløb, vi kommer til at lægge ekstra ind i budgettet – i omegnen af 30 mio. kroner. Men det er helt afgørende for mig, at Rødovre bliver ved med at være en stærk velfærdskommune, selvom vi bliver flere borgere.”\nHertil kommer, at kommunen som altid vil effektivisere på en række områder.\nIalt noget, der skal spare 10 millioner kroner i budgettet, som det ser ud i borgmesterens udspil.\nRødovre er på nogle måder i dag en foregangskommune på det grønne område, mener hun.\n“Tænk bare på hele affaldssorteringen, hvor vi er årevis forud for mange andre kommuner, som står med en stor opgave foran sig. Men vi kan gøre endnu mere for at forbedre miljø og klima. Vi bliver nødt til at gøre mere for at passe på den klode, som vi skal give videre til de kommende generationer.”\nDerfor er det planen at øge de grønne investeringer i kommunale bygninger, så Rødovre nedsætter energiforbruget og sparer CO2.\n“Samtidig vedligeholder vi bedre vores bygninger og skaber et bedre indeklima. Det kommer alle til gode. Vi skal gå målrettet efter at forbedre de bygninger, som ikke er energirigtige. Jeg vil derfor fordoble puljen til grønne investeringer i kommunens bygninger. Derudover er der nogle børneinstitutioner, f.eks. Kompasset og Elvergården, som virkelig trænger,” siger Britt Jensen og forklarer:\n“Det gælder også nogle af tilbuddene til børn og voksne med særlige behov – f.eks. Skiftesporet og Espevang. De skal renoveres.”\nEt af de områder, hvor det virkelig kan betale sig at investere som samfund, er på cykelområdet. Det er en både miljøvenlig og sund transportform.\n“Rødovre Kommune skal have en ambitiøs cykelstrategi, og jeg håber, at rigtigt mange borgere vil være med til at udvikle den. Det skal være både trygt og nemt at tage cyklen i Rødovre. Derfor skal vi have flere cykelstier, og vi skal gøre, hvad vi kan, for at gøre livet lettere for cyklisterne. Og der skal sættes penge af til nye cykelstier i de kommende år,” påpeger borgmesteren\nRødovre er kendt for at være en god velfærdskommune.\n“Men vi kan flere steder gøre det bedre, når det kommer til de fysiske rammer. Jeg ønsker, at Rødovre Kommune i langt højere grad er på forkant, når det kommer til renovering af bygninger. I stedet for at vente med at renovere vores bygninger til de virkelig trænger, vil jeg tage renoveringerne up front – inden det bliver dårligt at være i dem. Det er sund fornuft – det er både billigere for kommunen at renovere i tide, og det giver bedre rammer at være i,” siger hun og tilføjer:\n“Derfor har jeg lagt et nyt kriterie ind i vores budgetforslag om, at vi skal investere, før det sker. Det gælder f.eks. daginstitutionerne, hvor børnene bruger rigtigt mange timer af deres dag. Rødovres børn skal have de bedst mulige rammer. Langt de fleste daginstitutioner er i god stand, men der er flere steder plads til forbedring.”\nI budgetforslaget er der derfor lagt økonomiske puljer ind, som sikrer, at alle daginstitutioner bliver bragt op på et moderne niveau.\n“Jeg vil gerne have lavet den samme øvelse på vores veje. Vores vejnet er nogle steder nedslidt, og der er brug for, at vi får lavet en grundig analyse af, hvor vi skal renovere. De veje, der trænger mest, skal have støjreducerende asfalt af hensyn til naboerne. Det kræver store millionbeløb at få løftet vejenes standard, og det skal der sættes puljer af til i de kommende år,” siger hun.